cyanic-selkie/wikianc huggingface dataset:
ರೈಬೋಸೋಮ್‌
ವಿವರಣೆ
ರೈಬೋಸೋಮ್‌‌ಗಳು ಸುಮಾರು 20 nmನಷ್ಟು (200 ಆಂಗ್‌ಸ್ಟ್ರಮ್‌‌‌‌‌‌‌ಗಳು) ವ್ಯಾಸವನ್ನು ಹೊಂದಿರುತ್ತವೆ ಮತ್ತು 65%ನಷ್ಟು ರೈಬೋಸೋಮ್‌ನ RNA ಮತ್ತು 35%ನಷ್ಟು ರೈಬೋಸೋಮ್‌ನ ಪ್ರೋಟೀನುಗಳಿಂದ (ಒಂದು ರೈಬೋನ್ಯೂಕ್ಲಿಯೋಪ್ರೋಟೀನು ಅಥವಾ RNP ಎಂದು ಇವನ್ನು ಕರೆಯಲಾಗುತ್ತದೆ) ಮಾಡಲ್ಪಟ್ಟಿರುತ್ತವೆ. ಆರ್ಕಿಯಾದ, ಯೂಬ್ಯಾಕ್ಟೀರಿಯಾದ ಮತ್ತು ಯೂಕ್ಯಾರಿಯೋಟಿಕ್‌‌ ರೈಬೋಸೋಮ್‌‌ಗಳು RNAಗಿರುವ ಪ್ರೋಟೀನಿನ ಅನುಪಾತದಲ್ಲಿ ಭಿನ್ನವಾಗಿರುತ್ತವೆ. ರೈಬೋಸೋಮ್‌ಗಳು ಸಂದೇಶವಾಹಕ RNA (mRNA)ಯನ್ನು ರೂಪಾಂತರಿಸುತ್ತವೆ ಮತ್ತು ವರ್ಗಾವಣೆ RNA (tRNA)ಯಿಂದ ವಿತರಿಸಲ್ಪಟ್ಟ ಅಮೈನೋ ಆಮ್ಲಗಳನ್ನು ಬಳಸಿಕೊಂಡು ಪಾಲಿಪೆಪ್ಟೈಡ್‌‌ ಸರಪಳಿಗಳನ್ನು (ಉದಾಹರಣೆಗೆ ಪ್ರೋಟೀನುಗಳು) ನಿರ್ಮಿಸುತ್ತವೆ. ಅವುಗಳ ಸಕ್ರಿಯ ತಾಣಗಳು RNAಯಿಂದ ಮಾಡಲ್ಪಟ್ಟಿರುತ್ತವೆಯಾದ್ದರಿಂದ, ರೈಬೋಸೋಮ್‌‌ಗಳನ್ನು ಈಗ "ರೈಬೋಸೈಮ್‌ಗಳು" ಎಂಬುದಾಗಿ ವರ್ಗೀಕರಿಸಲಾಗಿದೆ.
ಸಂದೇಶವಾಹಕ RNAಯೊಳಗೆ ಹಿಡಿದಿಡಲ್ಪಟ್ಟ ತಳೀಯ ಸೂಚನೆಗಳಿಂದ ರೈಬೋಸೋಮ್‌ಗಳು ಪ್ರೋಟೀನುಗಳನ್ನು ನಿರ್ಮಿಸುತ್ತವೆ. ಮುಕ್ತ ರೈಬೋಸೋಮ್‌‌ಗಳು ಸೈಟೋಸಾಲ್‌‌‌‌ನಲ್ಲಿ (ಕೋಶದ್ರವ್ಯದ ಅರೆ-ಸ್ರವಿಸ್ಥಿತಿಯ ಭಾಗ) ತೇಲಾಡುತ್ತಿರುತ್ತವೆ; ಇತರ ರೈಬೋಸೋಮ್‌‌ಗಳು ಒರಟು ಎಂಡೋಪ್ಲಾಸ್ಮಿಕ್‌ ರೆಟಿಕ್ಯುಲಮ್‌‌‌‌‌‌ಗೆ ಬಂಧಿಸಲ್ಪಟ್ಟು, ಅದಕ್ಕೆ ಒರಟುತನದ ನೋಟವನ್ನು ನೀಡುತ್ತವೆ ಹಾಗೂ ತನ್ಮೂಲಕ ಅದರ ವಿಶಿಷ್ಟ ಹೆಸರಿಗೆ ಕಾರಣವಾಗುತ್ತವೆ, ಅಥವಾ ಬೈಜಿಕ ಹೊದಿಕೆಗೆ (ಕೋಶಕೇಂದ್ರದ ಹೊದಿಕೆಗೆ) ಇತರ ರೈಬೋಸೋಮ್‌‌ಗಳು ಬಂಧಿಸಲ್ಪಡುತ್ತವೆ. RNAಯಿಂದ ರೈಬೋಸೈಮ್‌ಗಳು ಆಂಶಿಕವಾಗಿ ರೂಪಿಸಲ್ಪಟ್ಟಿರುತ್ತವೆಯಾದ್ದರಿಂದ, ಅವು RNA ಪ್ರಪಂಚದ ಅವಶೇಷಗಳಾಗಿರಬಹುದು ಎಂಬುದಾಗಿ ಭಾವಿಸಲಾಗುತ್ತದೆ.
ಪೆಪ್ಟೈಡ್‌ ಬಂಧದ ವೇಗವರ್ಧನೆಯು, ಒಂದು ಪ್ರೋಟೀನು ಓಡಾಟದ ಕಾರ್ಯವಿಧಾನದಲ್ಲಿನ RNAಯ P-ತಾಣದ (ಕೆಳಗೆ ನೀಡಿರುವ ಕಾರ್ಯಚಟುವಟಿಕೆ ವಿಭಾಗವನ್ನು ನೋಡಿ) ಅಡಿನೊಸೈನ್‌‌‌‌ನ C2 ಹೈಡ್ರಾಕ್ಸಿಲ್‌‌‌‌ನ್ನು ಒಳಗೊಳ್ಳುತ್ತದೆಯಾದರೂ, ಪ್ರೋಟೀನು ಸಂಶ್ಲೇಷಣೆಯಲ್ಲಿನ (ಸ್ಥಾನಾಂತರಣದಂಥ) ಇತರ ಹಂತಗಳು ಪ್ರೋಟೀನು ರಚನಾಕ್ರಮಗಳಲ್ಲಿನ ಬದಲಾವಣೆಗಳಿಂದ ಉಂಟಾಗುತ್ತವೆ.
ರೈಬೋಸೋಮ್‌‌ಗಳನ್ನು ಕೆಲವೊಮ್ಮೆ ಅಂಗಕಗಳು ಎಂಬುದಾಗಿ ಉಲ್ಲೇಖಿಸಲಾಗುತ್ತದೆಯಾದರೂ, ಒಂದು ಫಾಸ್ಫೋಲಿಪಿಡ್‌ ಒಳಪೊರೆಯನ್ನು ಒಳಗೊಂಡಿರುವ ಉಪ-ಕೋಶೀಯ ಅಂಗಭಾಗಗಳನ್ನು ವಿವರಿಸಲು ಅಂಗಕ ಎಂಬ ಶಬ್ದವನ್ನು ಅನೇಕವೇಳೆ ಸೀಮಿತಗೊಳಿಸಲಾಗುತ್ತದೆ; ಹೀಗಾಗಿ, ಸಂಪೂರ್ಣವಾಗಿ ಪೃಥಕ್ಕಣ ದ್ರವ್ಯವಾಗಿರುವ ರೈಬೋಸೋಮ್‌ಗಳು ಇಂಥ ಫಾಸ್ಫೋಲಿಪಿಡ್‌ ಒಳಪೊರೆಯನ್ನು ಒಳಗೊಂಡಿರುವುದಿಲ್ಲ. ಈ ಕಾರಣದಿಂದಾಗಿ, ರೈಬೋಸೋಮ್‌‌ಗಳನ್ನು ಕೆಲವೊಮ್ಮೆ "ಪೊರೆಯೊಳಗೊಂಡಿರದ ಅಂಗಕಗಳು" ಎಂಬುದಾಗಿ ವಿವರಿಸಲಾಗುತ್ತದೆ.
1950ರ ದಶಕದ ಮಧ್ಯಭಾಗದಲ್ಲಿ, ರೊಮೇನಿಯಾದ ಜೀವಕೋಶ ಜೀವವಿಜ್ಞಾನಿಯಾದ ಜಾರ್ಜ್‌ ಪೆಲೇಡ್‌ ಎಂಬಾತ ಒಂದು ಇಲೆಕ್ಟ್ರಾನ್‌ ಸೂಕ್ಷ್ಮದರ್ಶಕವನ್ನು ಬಳಸಿಕೊಂಡು ರೈಬೋಸೋಮ್‌‌ಗಳನ್ನು ಮೊದಲು ವೀಕ್ಷಿಸಿದ; ಈ ವೀಕ್ಷಣೆಯಲ್ಲಿ ರೈಬೋಸೋಮ್‌‌ಗಳು ಅವನಿಗೆ ದಟ್ಟವಾಗಿರುವ ಕಣಗಳಂತೆ ಅಥವಾ ಸಣ್ಣ ಹರಳುಗಳಂತೆ ಕಾಣಿಸಿದವು. ಈ ಸಾಧನೆಗಾಗಿ ಆತ ನೊಬೆಲ್‌ ಪಾರಿತೋಷಕವನ್ನು ಗೆದ್ದುಕೊಂಡ. ವಿಜ್ಞಾನಿ ರಿಚರ್ಡ್‌ B. ರಾಬರ್ಟ್ಸ್‌ ಎಂಬ ವಿಜ್ಞಾನಿಯಿಂದ "ರೈಬೋಸೋಮ್‌‌" ಎಂಬ ಶಬ್ದವು 1958ರಲ್ಲಿ ಪ್ರಸ್ತಾವಿಸಲ್ಪಟ್ಟಿತು:
ರೈಬೋಸೋಮ್‌‌ಗಳು ಮತ್ತು ಸಂಬಂಧಿತ ಕಣಗಳ ರಚನೆ ಮತ್ತು ಕಾರ್ಯಚಟುವಟಿಕೆಯು ರೂಪಾಂತರದ ಸಾಧನ ಎಂದು ಕರೆಯಲ್ಪಟ್ಟಿದ್ದು, ಇದು ಇಪ್ಪತ್ತನೇ ಶತಮಾನದ ಮಧ್ಯಭಾಗದಿಂದಲೂ ಸಂಶೋಧನಾ ಆಸಕ್ತಿಯ ವಿಷಯವಾಗಿದೆ ಮತ್ತು ಇಂದು ಅಧ್ಯಯನದ ಒಂದು ಅತ್ಯಂತ ಸಕ್ರಿಯ ಕ್ಷೇತ್ರವಾಗಿದೆ.
ಜೈವಿಕ ಉತ್ಪತ್ತಿ
ಬ್ಯಾಕ್ಟೀರಿಯಾದ ಜೀವಕೋಶಗಳಲ್ಲಿ, ಬಹು ರೈಬೋಸೋಮ್‌‌ ಜೀನ್‌ಗಳಾದ ಒಪೆರಾನ್‌‌‌ಗಳ ಪ್ರತಿಲಿಪಿ ಕಾರ್ಯದ ಮೂಲಕ ಕೋಶದ್ರವ್ಯದಲ್ಲಿ ರೈಬೋಸೋಮ್‌‌ಗಳು ಸಂಶ್ಲೇಷಿಸಲ್ಪಡುತ್ತವೆ. ಯೂಕ್ಯಾರಿಯೋಟ್‌‌ಗಳಲ್ಲಿ ಈ ಪ್ರಕ್ರಿಯೆಯು, ಜೀವಕೋಶದ ಕೋಶದ್ರವ್ಯದಲ್ಲಿ ಹಾಗೂ ಜೀವಕೋಶದ ಕೋಶಕೇಂದ್ರದೊಳಗಿನ ಒಂದು ಪ್ರದೇಶವಾದ ನ್ಯೂಕ್ಲಿಯೋಲಸ್‌ನಲ್ಲಿ, ಹೀಗೆ ಎರಡೂ ಕಡೆಗಳಲ್ಲಿ ನಡೆಯುತ್ತದೆ. ಸಂಶ್ಲೇಷಣೆಯಲ್ಲಿರುವ 200ಕ್ಕೂ ಹೆಚ್ಚಿನ ಪ್ರೋಟೀನುಗಳ ಸುಸಂಘಟಿತವಾದ ಕಾರ್ಯಚಟುವಟಿಕೆ ಮತ್ತು ನಾಲ್ಕು rRNAಗಳ ಸಂಸ್ಕರಣೆಯನ್ನು ಜೋಡಣೆಯ ಪ್ರಕ್ರಿಯೆಯು ಒಳಗೊಳ್ಳುತ್ತದೆ; ಅಷ್ಟೇ ಅಲ್ಲ, ಆ rRNAಗಳನ್ನು ರೈಬೋಸೋಮ್‌ನ ಪ್ರೋಟೀನುಗಳೊಂದಿಗೆ ಜೋಡಿಸುವ ಕೆಲಸವೂ ಆ ಪ್ರಕ್ರಿಯೆಯಲ್ಲಿ ಸೇರಿರುತ್ತದೆ.
ರೈಬೋಸೋಮ್‌‌ ತಾಣಗಳು
ರೈಬೋಸೋಮ್‌‌ಗಳು "ಮುಕ್ತ"ವಾಗಿರುವ ಅಥವಾ "ಒಳಪೊರೆಗೆ-ಅಂಟಿಕೊಂಡಿರುವ" ಸ್ವರೂಪಗಳಲ್ಲಿ ವರ್ಗೀಕರಿಸಲ್ಪಟ್ಟಿವೆ.
ಮುಕ್ತ ಮತ್ತು ಒಳಪೊರೆಗೆ-ಅಂಟಿಕೊಂಡಿರುವ ರೈಬೋಸೋಮ್‌‌ಗಳು ಕೇವಲ ತಮ್ಮ ಪ್ರದೇಶದ ಹರಡಿಕೆಯಲ್ಲಿ ಭಿನ್ನವಾಗಿದ್ದು, ರಚನೆಯಲ್ಲಿ ತದ್ರೂಪವನ್ನು ಹೊಂದಿರುತ್ತವೆ. ರೈಬೋಸೋಮ್‌ ಒಂದು ಮುಕ್ತ ಸ್ವರೂಪದಲ್ಲಿದೆಯೇ ಅಥವಾ ಒಳಪೊರೆಗೆ-ಅಂಟಿಕೊಂಡಿರುವ ಸ್ಥಿತಿಯಲ್ಲಿದೆಯೇ ಎಂಬ ಅಂಶವು, ಸಂಶ್ಲೇಷಿಸಲ್ಪಡುತ್ತಿರುವ ಪ್ರೋಟೀನಿನ ಮೇಲಿರುವ ER-ಉದ್ದೇಶಿಸಿರುವ ಸಂಕೇತ ಸರಣಿಯೊಂದರ ಹಾಜರಿಯನ್ನು ಅವಲಂಬಿಸಿದೆ; ಆದ್ದರಿಂದ ಒಂದು ಪ್ರತ್ಯೇಕ ರೈಬೋಸೋಮ್‌‌ ಒಂದು ಪ್ರೋಟೀನನ್ನು ರೂಪಿಸುತ್ತಿರುವಾಗ ಒಳಪೊರೆಗೆ-ಅಂಟಿಕೊಂಡಿರುವ ಸ್ಥಿತಿಯಲ್ಲಿರಬಹುದಾಗಿದೆ, ಆದರೆ ಮತ್ತೊಂದು ಪ್ರೋಟೀನನ್ನು ರೂಪಿಸುವಾಗ ಅದು ಸೈಟೋಸಾಲ್‌ನಲ್ಲಿ ಮುಕ್ತವಾಗಿರುತ್ತದೆ.
thumb|left|300px|ಎಂಡೋಪ್ಲಾಸ್ಮಿಕ್‌ ರೆಟಿಕ್ಯುಲಮ್‌ನೊಳಗೆ ಸ್ರವಿಸಲ್ಪಟ್ಟಿರುವ ಪ್ರೋಟೀನೊಂದನ್ನು ರೂಪಾಂತರಿಸುತ್ತಿರುವ ಒಂದು ರೈಬೋಸೋಮ್‌.
ಮುಕ್ತ ರೈಬೋಸೋಮ್‌‌ಗಳು
ಮುಕ್ತ ರೈಬೋಸೋಮ್‌ಗಳು ಸೈಟೋಸಾಲ್‌‌‌ನಲ್ಲಿ ಎಲ್ಲೆಂದರಲ್ಲಿ ಚಲಿಸಬಲ್ಲವಾಗಿರುತ್ತವೆಯಾದರೂ, ಜೀವಕೋಶದ ಕೋಶಕೇಂದ್ರ ಮತ್ತು ಇತರ ಅಂಗಕಗಳಿಂದ ಅವು ಹೊರಗಿಡಲ್ಪಟ್ಟಿರುತ್ತವೆ. ಮುಕ್ತ ರೈಬೋಸೋಮ್‌‌ಗಳಿಂದ ರೂಪುಗೊಂಡ ಪ್ರೋಟೀನುಗಳು ಸೈಟೋಸಾಲ್‌‌ನೊಳಗೆ ಬಿಡುಗಡೆಯಾಗುತ್ತವೆ ಮತ್ತು ಜೀವಕೋಶದೊಳಗೆ ಬಳಸಲ್ಪಡುತ್ತವೆ. ಗ್ಲೂಟಥಿಯೋನ್‌‌ನ ಉನ್ನತ ಸಾರೀಕರಣಗಳನ್ನು ಸೈಟೋಸಾಲ್‌ ಹೊಂದಿರುತ್ತದೆಯಾದ್ದರಿಂದ ಮತ್ತು ಅದರಿಂದಾಗಿ ಅದು ಒಂದು ಅಪಕರ್ಷಕ ವಾತಾವರಣವಾಗಿರುತ್ತದೆಯಾದ್ದರಿಂದ, ಉತ್ಕರ್ಷಿಸಲ್ಪಟ್ಟ ಸಿಸ್ಟೀನ್‌‌ ಉಳಿಕೆಗಳಿಂದ ರೂಪುಗೊಂಡ ಡೈಸಲ್ಫೈಡ್‌ ಬಂಧಗಳನ್ನು ಹೊಂದಿರುವ ಪ್ರೋಟೀನುಗಳನ್ನು ಈ ವಿಭಾಗದಲ್ಲಿ ಉತ್ಪಾದಿಸಲಾಗುವುದಿಲ್ಲ.
ಒಳಪೊರೆಗೆ-ಅಂಟಿಕೊಂಡಿರುವ ರೈಬೋಸೋಮ್‌‌ಗಳು
ಕೆಲವೊಂದು ಅಂಗಕಗಳಲ್ಲಿ ಅಗತ್ಯವಾಗಿರುವ ಪ್ರೋಟೀನುಗಳನ್ನು ಒಂದು ರೈಬೋಸೋಮ್‌‌ ಸಂಶ್ಲೇಷಿಸಲು ಪ್ರಾರಂಭಿಸಿದಾಗ, ಈ ಪ್ರೋಟೀನನ್ನು ರೂಪಿಸುತ್ತಿರುವ ರೈಬೋಸೋಮ್‌, "ಒಳಪೊರೆಗೆ-ಅಂಟಿಕೊಂಡಿರುವ" ಸ್ಥಿತಿಗೆ ತಲುಪಬಹುದು. ಯೂಕ್ಯಾರಿಯೋಟಿಕ್‌‌ ಜೀವಕೋಶಗಳಲ್ಲಿ, "ಒರಟು ER" ಎಂದು ಕರೆಯಲ್ಪಡುವ ಎಂಡೋಪ್ಲಾಸ್ಮಿಕ್‌ ರೆಟಿಕ್ಯುಲಮ್‌‌ನ (ER) ಒಂದು ಪ್ರದೇಶದಲ್ಲಿ ಇದು ಜರುಗುತ್ತದೆ. ಹೊಸದಾಗಿ ತಯಾರಾದ ಪಾಲಿಪೆಪ್ಟೈಡ್‌‌ ಸರಪಳಿಗಳು ERನೊಳಗೆ ನೇರವಾಗಿ ರೈಬೋಸೋಮ್‌‌ನಿಂದ ತೂರಿಸಲ್ಪಡುತ್ತವೆ ಮತ್ತು ಸ್ರಾವಕ ಪ್ರತಿಕ್ರಿಯಾ ಸರಣಿಯ ಮೂಲಕ ತಮ್ಮ ಗಮ್ಯತಾಣಗಳಿಗೆ ನಂತರ ಸಾಗಣೆಮಾಡಲ್ಪಡುತ್ತವೆ. ಕೋಶಪೊರೆಯೊಳಗಡೆ ಉಪಯೋಗಿಸಲ್ಪಡುವ ಅಥವಾ ಎಕ್ಸೋಸೈಟೋಸಿಸ್‌ ಎಂಬ ಕ್ರಿಯೆಯ ಮೂಲಕ ಜೀವಕೋಶದಿಂದ ಹೊರದೂಡುವ ಪ್ರೋಟೀನುಗಳನ್ನು, ಅಂಟಿಕೊಂಡಿರುವ ರೈಬೋಸೋಮ್‌‌ಗಳು ಸಾಮಾನ್ಯವಾಗಿ ತಯಾರಿಸುತ್ತವೆ.
ರಚನೆ
thumb|350px|right|ಥರ್ಮಸ್‌ ಥರ್ಮೋಫಿಲಸ್‌ಗೆ ಸೇರಿದ 30S ಉಪಘಟಕದ ಪರಮಾಣು ರಚನೆ.ಪ್ರೋಟೀನುಗಳನ್ನು ನೀಲಿ ಬಣ್ಣದಲ್ಲಿ ಮತ್ತು ಏಕ RNA ಎಳೆಯನ್ನು ಕಿತ್ತಳೆ ಬಣ್ಣದಲ್ಲಿ ತೋರಿಸಲಾಗಿದೆ. ಪ್ರೋಕ್ಯಾರಿಯೋಟ್‌‌‌‌‌ಗಳು ಮತ್ತು ಯೂಕ್ಯಾರಿಯೋಟ್‌‌ಗಳ ರೈಬೋಸೋಮ್‌ನ ಉಪಘಟಕಗಳು ಬಹಳಷ್ಟು ಹೋಲುವಂತಿರುತ್ತವೆ.
ಸ್ವೆಡ್‌ಬರ್ಗ್‌ ಏಕಮಾನವು ಅಳೆಯುವಿಕೆಯ ಏಕಮಾನವಾಗಿದ್ದು, ಇದು ಗಾತ್ರಕ್ಕಿಂತ ಹೆಚ್ಚಾಗಿ ಅಪಕೇಂದ್ರ ಯಂತ್ರದಿಂದ ಬೇರ್ಪಡಿಸುವಿಕೆಯಲ್ಲಿನ ಗಸಿ ಶೇಖರಣೆಯ ಪ್ರಮಾಣದ ಒಂದು ಅಳತೆಯಾಗಿರುತ್ತದೆ ಮತ್ತು ತುಣುಕಿನ ಹೆಸರುಗಳು ಏಕೆ ಸೇರ್ಪಡೆಗೊಳ್ಳುವುದಿಲ್ಲ (50S ಮತ್ತು 30Sನಿಂದ 70S ಮಾಡಲ್ಪಟ್ಟಿದೆ) ಎಂಬುದಕ್ಕೆ ಸಂಬಂಧಿಸಿದಂತೆ ಇದು ವಿವರಣೆಯನ್ನು ನೀಡುತ್ತದೆ.
ಪ್ರೋಕ್ಯಾರಿಯೋಟ್‌‌ಗಳು 70S ರೈಬೋಸೋಮ್‌‌ಗಳನ್ನು ಹೊಂದಿದ್ದು, ಅವುಗಳಲ್ಲಿ ಪ್ರತಿಯೊಂದೂ ಒಂದು ಸಣ್ಣ (30S) ಮತ್ತು ಒಂದು ದೊಡ್ಡ (50S) ಉಪಘಟಕದಿಂದ ಕೂಡಿರುತ್ತವೆ. ಒಂದು 5S RNA ಉಪಘಟಕ (120 ನ್ಯೂಕ್ಲಿಯೋಟೈಡ್‌ಗಳನ್ನು ಹೊಂದಿರುವಂಥದು), ಒಂದು 23S RNA ಉಪಘಟಕ (2900 ನ್ಯೂಕ್ಲಿಯೋಟೈಡ್‌ಗಳು) ಮತ್ತು 34 ಪ್ರೋಟೀನುಗಳಿಂದ ಅವುಗಳ ದೊಡ್ಡ ಉಪಘಟಕವು ಮಾಡಲ್ಪಟ್ಟಿರುತ್ತದೆ. 21 ಪ್ರೋಟೀನುಗಳಿಗೆ ಅಂಟಿಕೊಂಡಿರುವ ಒಂದು 1540 ನ್ಯೂಕ್ಲಿಯೋಟೈಡ್‌ RNA ಉಪಘಟಕವನ್ನು (16S) 30S ಉಪಘಟಕವು ಹೊಂದಿರುತ್ತದೆ.
ಯೂಕ್ಯಾರಿಯೋಟ್‌‌ಗಳು 80S ರೈಬೋಸೋಮ್‌‌ಗಳನ್ನು ಹೊಂದಿದ್ದು, ಅವುಗಳಲ್ಲಿ ಪ್ರತಿಯೊಂದೂ ಒಂದು ಸಣ್ಣ (40S) ಮತ್ತು ದೊಡ್ಡ (60S) ಉಪಘಟಕವನ್ನು ಒಳಗೊಂಡಿರುತ್ತವೆ. ಒಂದು 5S RNA (120 ನ್ಯೂಕ್ಲಿಯೋಟೈಡ್‌ಗಳು), ಒಂದು 28S RNA (4700 ನ್ಯೂಕ್ಲಿಯೋಟೈಡ್‌ಗಳು), ಒಂದು 5.8S ಉಪಘಟಕ (160 ನ್ಯೂಕ್ಲಿಯೋಟೈಡ್‌ಗಳು) ಮತ್ತು ~49 ಪ್ರೋಟೀನುಗಳಿಂದ ಅವುಗಳ ದೊಡ್ಡ ಉಪಘಟಕವು ಮಾಡಲ್ಪಟ್ಟಿರುತ್ತದೆ. ಒಂದು 1900 ನ್ಯೂಕ್ಲಿಯೋಟೈಡ್‌ (18S) RNA ಮತ್ತು ~33 ಪ್ರೋಟೀನುಗಳನ್ನು 40S ಉಪಘಟಕವು ಹೊಂದಿರುತ್ತದೆ.
ಯೂಕ್ಯಾರಿಯೋಟ್‌ಗಳ ಹರಿದ್ರೇಣುಗಳಲ್ಲಿ ಮತ್ತು ಮೈಟೋಕಾಂಡ್ರಿಯಾದಲ್ಲಿ ಕಂಡುಬರುವ ರೈಬೋಸೋಮ್‌ಗಳೂ ಸಹ, ಒಂದು 70S ಕಣದೊಳಗೆ ಪ್ರೋಟೀನುಗಳೊಂದಿಗೆ ಒಟ್ಟಾಗಿ ಅಂಟಿಕೊಂಡಿರುವ ದೊಡ್ಡ ಮತ್ತು ಸಣ್ಣ ಉಪಘಟಕಗಳನ್ನು ಹೊಂದಿರುತ್ತವೆ. ಈ ಅಂಗಕಗಳು ಬ್ಯಾಕ್ಟೀರಿಯಾದ ಸಂತತಿಗಳಾಗಿರಬಹುದೆಂದು ಭಾವಿಸಲಾಗಿದೆ (ನೋಡಿ: ಆಂತರಿಕ ಸಹಜೀವನದ ಸಿದ್ಧಾಂತ) ಮತ್ತು ಅದಕ್ಕೆ ತಕ್ಕಂತೆ ಅವುಗಳ ರೈಬೋಸೋಮ್‌ಗಳು ಬ್ಯಾಕ್ಟೀರಿಯಾದ ರೈಬೋಸೋಮ್‌ಗಳನ್ನು ಹೋಲುವಂತಿರುತ್ತವೆ.
ಬಗೆಬಗೆಯ ರೈಬೋಸೋಮ್‌ಗಳು ಒಂದು ಪ್ರಮುಖ ರಚನೆಯನ್ನು ಹಂಚಿಕೊಳ್ಳುತ್ತವೆ, ಇದು ಗಾತ್ರದಲ್ಲಿನ ದೊಡ್ಡ ಭಿನ್ನತೆಗಳ ಹೊರತಾಗಿಯೂ ಸಾಕಷ್ಟು ಹೋಲುವಂತಿರುತ್ತದೆ. RNAಯ ಬಹುಪಾಲು ಭಾಗವು ಬಗೆಬಗೆಯ ತೃತೀಯಕ ರಾಚನಿಕ ವಿಶಿಷ್ಟ ಲಕ್ಷಣಗಳಾಗಿ ಅತೀವವಾಗಿ ಸಂಘಟಿಸಲ್ಪಟ್ಟಿರುತ್ತದೆ; ಏಕಾಕ್ಷದ ಪೇರಿಸುವಿಕೆಯನ್ನು ಪ್ರದರ್ಶಿಸುವ ಮಿಥ್ಯಾಗಂಟುಗಳನ್ನು ಇದಕ್ಕೆ ಉದಾಹರಣೆಯಾಗಿ ನೀಡಬಹುದು. ದೊಡ್ಡದಾದ ರೈಬೋಸೋಮ್‌ಗಳಲ್ಲಿರುವ ಹೆಚ್ಚುವರಿ RNAಯು ಹಲವಾರು ಉದ್ದದ ನಿರಂತರ ಸೇರ್ಪಡೆಗಳಲ್ಲಿದ್ದು, ಪ್ರಮುಖ ರಚನೆಗೆ ಅಡ್ಡಿಪಡಿಸದಂತೆ ಅಥವಾ ಬದಲಾಯಿಸದಂತೆ ಸದರಿ ರಚನೆಯಿಂದ ಹೊರಗಡೆಗೆ ಅವು ಕುಣಿಕೆಗಳನ್ನು ರೂಪಿಸುತ್ತವೆ. ರೈಬೋಸೋಮ್‌‌ನ ಎಲ್ಲಾ ಪರಿವರ್ತನಕಾರಿ ಚಟಿವಟಿಕೆಯೂ RNAಯಿಂದ ನೆರವೇರಿಸಲ್ಪಡುತ್ತದೆ; ಪ್ರೋಟೀನುಗಳು ಮೇಲ್ಮೈ ಮೇಲೆ ಉಳಿದುಕೊಂಡು ರಚನೆಯನ್ನು ಸ್ಥಿರೀಕರಿಸುವಂತೆ ತೋರುತ್ತವೆ.
ಬ್ಯಾಕ್ಟೀರಿಯಾದ ರೈಬೋಸೋಮ್‌ಗಳು ಮತ್ತು ಯೂಕ್ಯಾರಿಯೋಟಿಕ್‌‌ ರೈಬೋಸೋಮ್‌‌ಗಳ ನಡುವಿನ ಭಿನ್ನತೆಗಳನ್ನು ಔಷಧಶಾಸ್ತ್ರದ ರಸಾಯನ ಶಾಸ್ತ್ರಜ್ಞರು ಬಳಸಿಕೊಳ್ಳುತ್ತಾರೆ, ಮತ್ತು ಸೋಂಕಿಗೊಳಗಾದ ವ್ಯಕ್ತಿಯ ಜೀವಕೋಶಗಳಿಗೆ ಹಾನಿಯುಂಟುಮಾಡದೆಯೇ ಒಂದು ಬ್ಯಾಕ್ಟೀರಿಯಾದ ಸೋಂಕನ್ನು ನಾಶಪಡಿಸಬಲ್ಲ ಪ್ರತಿಜೀವಕಗಳನ್ನು ಅವರು ಸೃಷ್ಟಿಸುತ್ತಾರೆ. ಬ್ಯಾಕ್ಟೀರಿಯಾದ 70S ರೈಬೋಸೋಮ್‌ಗಳು ತಮ್ಮ ರಚನೆಗಳಲ್ಲಿನ ಭಿನ್ನತೆಗಳ ಕಾರಣದಿಂದಾಗಿ ಈ ಪ್ರತಿಜೀವಕಗಳಿಂದ ಘಾಸಿಗೊಳ್ಳಬಲ್ಲವಾಗಿದ್ದರೆ, ಯೂಕ್ಯಾರಿಯೋಟಿಕ್‌‌ 80S ರೈಬೋಸೋಮ್‌‌ಗಳು ಘಾಸಿಗೆ ಈಡಾಗದ ಸ್ವಭಾವವನ್ನು ಹೊರಹೊಮ್ಮಿಸುತ್ತವೆ. ಬ್ಯಾಕ್ಟೀರಿಯಾದ ರೈಬೋಸೋಮ್‌ಗಳನ್ನು ಹೋಲುವಂತಿರುವ ರೈಬೋಸೋಮ್‌‌ಗಳನ್ನು ಮೈಟೋಕಾಂಡ್ರಿಯಾ ಹೊಂದಿರುತ್ತವೆಯಾದರೂ, ಈ ಪ್ರತಿಜೀವಕಗಳಿಂದ ಮೈಟೋಕಾಂಡ್ರಿಯಾ ಪ್ರಭಾವಕ್ಕೊಳಗಾಗುವುದಿಲ್ಲ ಅಥವಾ ಘಾಸಿಗೊಳ್ಳುವುದಿಲ್ಲ; ಏಕೆಂದರೆ, ಅವು ಒಂದು ಜೋಡಿ ಒಳಪೊರೆಯಿಂದ ಸುತ್ತುವರಿಯಲ್ಪಟ್ಟಿರುತ್ತವೆ ಮತ್ತು ಈ ಪೊರೆಯು ಸದರಿ ಅಂಗಕದೊಳಗೆ ಈ ಪ್ರತಿಜೀವಕಗಳು ಪ್ರವೇಶಗೊಳ್ಳಲು ಸುಲಭವಾಗಿ ಅವಕಾಶ ನೀಡುವುದಿಲ್ಲ.
ಉನ್ನತ-ವಿಶ್ಲೇಷಣೆಯ ರಚನೆ
thumb|350px|right|ಹಾಲೋಆರ್ಕ್ಯಲಾ ಮೆರಿಸ್ಮಾರ್ಟುಯಿಗೆ ಸೇರಿದ 50S ಉಪಘಟಕದ ಪರಮಾಣು ರಚನೆ.ಪ್ರೋಟೀನುಗಳನ್ನು ನೀಲಿ ಬಣ್ಣದಲ್ಲಿ ಮತ್ತು ಎರಡು RNA ಎಳೆಗಳನ್ನು ಕಿತ್ತಳೆ ಹಾಗೂ ಹಳದಿ ಬಣ್ಣಗಳಲ್ಲಿ ತೋರಿಸಲಾಗಿದೆ. ಉಪಘಟಕದ ಕೇಂದ್ರಭಾಗದಲ್ಲಿನ ಹಸಿರು ಬಣ್ಣದ ಸಣ್ಣ ಪಟ್ಟಿಯು ಸಕ್ರಿಯ ತಾಣವಾಗಿದೆ. 1970ರ ದಶಕದ ಆರಂಭದಿಂದಲೂ, ರೈಬೋಸೋಮ್‌‌ನ ಸಾಮಾನ್ಯ ಆಣ್ವಿಕ ರಚನೆಯು ಚಿರಪರಿಚಿತವಾಗಿದೆ. 2000ದ ದಶಕದ ಆರಂಭದಲ್ಲಿ, ಉನ್ನತ ವಿಶ್ಲೇಷಣೆಗಳಲ್ಲಿ, ಕೆಲವೇ ಆಂಗ್‌ಸ್ಟ್ರಮ್‌ಗಳ ಮಟ್ಟದಲ್ಲಿ ಇವುಗಳ ರಚನೆಯನ್ನು ಸಾಧಿಸಲಾಗಿದೆ.
ಎಸ್ಕೇರಿಚಿಯಾ ಕೊಲಿ 70S ರೈಬೋಸೋಮ್‌‌ನ ರಚನೆಗಳೊಂದಿಗೆ, 2005ರ ನವೆಂಬರ್‌ನಲ್ಲಿ ಎರಡು ಸಂಶೋಧನಾ ಲೇಖನಗಳು ಪ್ರಕಟಿಸಲ್ಪಟ್ಟವು. ಕ್ಷ-ಕಿರಣ ಸ್ಫಟಿಕಶಾಸ್ತ್ರವನ್ನು ಬಳಸಿಕೊಂಡು 3.5-ಆಂಗ್‌ಸ್ಟ್ರಮ್‌‌‌ ವಿಶ್ಲೇಷಣೆಯಲ್ಲಿ ಒಂದು ಖಾಲಿ ರೈಬೋಸೋಮ್‌ನ ರಚನೆಗಳು ನಿರ್ಣಯಿಸಲ್ಪಟ್ಟವು. ನಂತರ, ಎರಡು ವಾರಗಳಾದ ಮೇಲೆ, ಕ್ರಯೋ-ಇಲೆಕ್ಟ್ರಾನ್‌‌ ಸೂಕ್ಷ್ಮದರ್ಶಕದ ಬಳಕೆಯನ್ನು ಆಧರಿಸಿದ ರಚನೆಯೊಂದು ಪ್ರಕಟಿಸಲ್ಪಟ್ಟಿತು ; ಒಂದು ಹೊಸದಾಗಿ ಸಂಶ್ಲೇಷಿಸಲ್ಪಟ್ಟ ಪ್ರೋಟೀನಿನ ಎಳೆಯನ್ನು ಪ್ರೋಟೀನು-ಸಾಗಿಸುವ ವಾಹಿನಿಯೊಳಗೆ ಸಾಗಿಸುವ ಕ್ರಮದಲ್ಲಿನ, 11-15 ಆಂಗ್‌ಸ್ಟ್ರಮ್‌‌‌ ವಿಶ್ಲೇಷಣೆಯಲ್ಲಿರುವ ರೈಬೋಸೋಮ್‌ನ್ನು ಇದು ಚಿತ್ರಿಸುತ್ತದೆ.
tRNA ಮತ್ತು mRNA ಕಣಗಳೊಂದಿಗೆ ಸಂಕೀರ್ಣಗೊಂಡ ರೈಬೋಸೋಮ್‌ನ ಮೊದಲ ಪರಮಾಣು ರಚನೆಗಳನ್ನು, 2.8 ಆಂಗ್‌ಸ್ಟ್ರಮ್‌‌‌ ಮತ್ತು at 3.7 ಆಂಗ್‌ಸ್ಟ್ರಮ್‌‌‌ಗಳಲ್ಲಿ, ಸ್ವತಂತ್ರವಾಗಿ ಎರಡು ಗುಂಪುಗಳಿಂದ ಕೈಗೊಂಡ ಕ್ಷ-ಕಿರಣ ಸ್ಫಟಿಕಶಾಸ್ತ್ರವನ್ನು ಬಳಸಿಕೊಳ್ಳುವ ಮೂಲಕ ಪರಿಹರಿಸಲಾಯಿತು. ಶಿಷ್ಟ ರೈಬೋಸೋಮ್‌ನ ತಾಣಗಳಲ್ಲಿ ಅಂಟಿಕೊಂಡಿರುವ tRNAಗಳು ಮತ್ತು mRNAಯೊಂದಿಗಿನ ಥರ್ಮಸ್‌ ಥರ್ಮೋಫಿಲಸ್‌ ರೈಬೋಸೋಮ್‌‌ನ ಪಾರಸ್ಪರಿಕ ಕ್ರಿಯೆಗಳ ವಿವರಗಳನ್ನು ಓರ್ವರು ನೋಡಲು ಈ ರಚನೆಗಳು ಅವಕಾಶ ಕಲ್ಪಿಸುತ್ತವೆ. ಶೈನ್‌-ಡಲ್ಗಾರ್ನೋ ಸರಣಿಗಳನ್ನು ಹೊಂದಿರುವ ಉದ್ದದ mRNAಗಳೊಂದಿಗಿನ ರೈಬೋಸೋಮ್‌‌ನ ಪಾರಸ್ಪರಿಕ ಕ್ರಿಯೆಗಳು ಕೆಲವೇ ದಿನಗಳಲ್ಲಿ, 4.5- to 5.5-ಆಂಗ್‌ಸ್ಟ್ರಮ್‌‌‌ ವಿಶ್ಲೇಷಣೆಯಲ್ಲಿ ಗೋಚರವಾಗಿಸಲ್ಪಟ್ಟವು.
ಕಾರ್ಯವಿಧಾನ
mRNAನ್ನು ಪ್ರೋಟೀನಿಗೆ ರೂಪಾಂತರಿಸುವ ಪ್ರಕ್ರಿಯೆಯಾದ ಪ್ರೋಟೀನಿನ ಜೈವಿಕ ಉತ್ಪತ್ತಿಗೆ ಸಂಬಂಧಿಸಿದಂತೆ ರೈಬೋಸೋಮ್‌‌ಗಳು ದುಡಿಯುವ ಕುದುರೆಗಳಾಗಿವೆ. mRNAಯು ಕೋಡಾನುಗಳ ಒಂದು ಸರಣಿಯನ್ನು ಹೊಂದಿದ್ದು, ಪ್ರೋಟೀನನ್ನು ರೂಪಿಸಲು ಅಗತ್ಯವಿರುವ ಅಮೈನೋ ಆಮ್ಲಗಳ ಸರಣಿಗೆ ರೈಬೋಸೋಮ್‌ನ್ನು ಅವು ನಿರ್ದೇಶಿಸುತ್ತವೆ. mRNAಯನ್ನು ಒಂದು ಪಡಿಯಚ್ಚಿನಂತೆ ಬಳಸಿಕೊಂಡು, mRNAಯ ಪ್ರತಿಯೊಂದು ಕೋಡಾನಿನ (3 ನ್ಯೂಕ್ಲಿಯೋಟೈಡ್‌ಗಳು) ಮೂಲಕವೂ ರೈಬೋಸೋಮ್‌‌ ಹಾದುಹೋಗುತ್ತಾ, ಒಂದು tRNAಯಿಂದ ಒದಗಿಸಲ್ಪಟ್ಟ ಸೂಕ್ತವಾದ ಅಮೈನೋ ಆಮ್ಲದೊಂದಿಗೆ ಅದನ್ನು ಜೋಡಿಯಾಗಿಸುತ್ತದೆ. ವರ್ಗಾವಣೆ RNAಯ (tRNA) ಕಣಗಳು ಒಂದು ತುದಿಯಲ್ಲಿ ಒಂದು ಪೂರಕವಾಗಿರುವ ಪ್ರತಿ-ಕೋಡಾನನ್ನು ಹೊಂದಿದ್ದರೆ, ಮತ್ತೊಂದು ತುದಿಯಲ್ಲಿ ಸೂಕ್ತವಾದ ಅಮೈನೋ ಆಮ್ಲವನ್ನು ಹೊಂದಿರುತ್ತವೆ. ಮೆಥಿಯೋನೈನ್‌‌‌ ಎಂಬ ಅಮೈನೋ ಆಮ್ಲವನ್ನು ಹೊಂದಿರುವ ಒಂದು tRNAಗೆ ವಿಶಿಷ್ಟವಾಗಿ ಅಂಟಿಕೊಂಡಿರುವ ಸಣ್ಣ ರೈಬೋಸೋಮ್‌ನ ಉಪಘಟಕವು, mRNA ಮೇಲಿನ ಒಂದು AUG ಕೋಡಾನಿಗೆ ಬಂಧಿಸಲ್ಪಡುತ್ತದೆ ಮತ್ತು ದೊಡ್ಡ ರೈಬೋಸೋಮ್‌ನ ಉಪಘಟಕವನ್ನು ಅದು ತೊಡಗಿಸುತ್ತದೆ. A, P ಮತ್ತು E ಎಂಬುದಾಗಿ ಹೆಸರಿಸಲ್ಪಟ್ಟ, RNAಯನ್ನು ಬಂಧಿಸುವ ಮೂರು ತಾಣಗಳನ್ನು ರೈಬೋಸೋಮ್‌ ಆಗ ಹೊಂದಿರುತ್ತದೆ. A ತಾಣವು ಒಂದು ಅಮೈನೋಅಸೈಲ್‌-tRNAಯನ್ನು (ಒಂದು ಅಮೈನೋ ಆಮ್ಲಕ್ಕೆ ಬಂಧಿಸಲ್ಪಟ್ಟ tRNA) ಬಂಧಿಸುತ್ತದೆ; P ತಾಣವು ಒಂದು ಪೆಪ್ಟಿಡೈಲ್‌‌-tRNAಯನ್ನು (ಸಂಶ್ಲೇಷಿಸಲ್ಪಡುತ್ತಿರುವ ಪೆಪ್ಟೈಡ್‌ಗೆ ಬಂಧಿಸಲ್ಪಟ್ಟ ಒಂದು tRNA) ಬಂಧಿಸುತ್ತದೆ; ಮತ್ತು E ತಾಣವು ಒಂದು ಮುಕ್ತ tRNAಯನ್ನು ಅದು ರೈಬೋಸೋಮ್‌‌ನಿಂದ ನಿರ್ಗಮಿಸುವುದಕ್ಕೆ ಮುಂಚೆಯೇ ಬಂಧಿಸುತ್ತದೆ. mRNAಯ 5' ತುದಿಗೆ ಸಮೀಪದಲ್ಲಿರುವ ಒಂದು ಆರಂಭದ ಕೋಡಾನು ಆಗಿರುವ AUGಯಲ್ಲಿ ಪ್ರೋಟೀನು ಸಂಶ್ಲೇಷಣೆಯು ಪ್ರಾರಂಭವಾಗುತ್ತದೆ. ರೈಬೋಸೋಮ್‌ನ P ತಾಣಕ್ಕೆ mRNAಯು ಮೊದಲು ಅಂಟಿಕೊಳ್ಳುತ್ತದೆ. ಪ್ರೋಕ್ಯಾರಿಯೋಟ್‌ಗಳಲ್ಲಿನ mRNAಯ ಶೈನ್‌-ಡಲ್ಗಾರ್ನೋ ಸರಣಿ ಹಾಗೂ ಯೂಕ್ಯಾರಿಯೋಟ್‌‌ಗಳಲ್ಲಿನ ಕೊಜಾಕ್‌ ಪೆಟ್ಟಿಗೆಯನ್ನು ಬಳಸುವುದರ ಮೂಲಕ, ರೈಬೋಸೋಮ್‌‌ ಆರಂಭದ ಕೋಡಾನನ್ನು ಗುರುತಿಸಬಲ್ಲಷ್ಟು ಸಮರ್ಥವಾಗಿರುತ್ತದೆ.
frame|none|ಚಿತ್ರ 3 : ಒಂದು ರೈಬೋಸೋಮ್‌ನಿಂದ (2) (ಸಣ್ಣ ಮತ್ತು ದೊಡ್ಡ ಉಪಘಟಕಗಳಾಗಿ ತೋರಿಸಲ್ಪಟ್ಟಿವೆ) mRNAಯು (1) ಒಂದು ಪಾಲಿಪೆಪ್ಟೈಡ್‌‌ ಸರಪಳಿಯಾಗಿ (3) ರೂಪಾಂತರಗೊಂಡಿರುವುದು.mRNAಯ (AUG) ಆರಂಭದ ಕೋಡಾನಿನಲ್ಲಿ ರೈಬೋಸೋಮ್‌ ಪ್ರಾರಂಭಗೊಳ್ಳುತ್ತದೆ ಮತ್ತು ನಿಲುಗಡೆಯ ಕೋಡಾನಿನಲ್ಲಿ (UAG) ಕೊನೆಗೊಳ್ಳುತ್ತದೆ.
ಚಿತ್ರ 3ರಲ್ಲಿ, ರೈಬೋಸೋಮ್‌ನ ಎರಡೂ ಉಪಘಟಕಗಳು ( ಸಣ್ಣದು ಮತ್ತು ದೊಡ್ಡದು ) ಆರಂಭದ ಕೋಡಾನಿನಲ್ಲಿ ಜೋಡಣೆಗೊಳ್ಳುತ್ತವೆ (mRNAಯ 5' ತುದಿಯ ಕಡೆಗೆ). ಪಾಲಿಪೆಪ್ಟೈಡ್‌‌ ಸರಪಳಿಗೆ ಒಂದು ಅಮೈನೋ ಆಮ್ಲವನ್ನು ಲಗತ್ತಿಸುವ ಸಲುವಾಗಿ mRNAಯ ಮೇಲಿನ ಪ್ರಸಕ್ತ ಕೋಡಾನನ್ನು (ಮುಕ್ಕೂಟ) ಹೊಂದಿಸುವ tRNAಯನ್ನು ರೈಬೋಸೋಮ್‌ ಬಳಸುತ್ತದೆ. mRNAಯ ಮೇಲಿನ ಪ್ರತಿಯೊಂದು ಮುಕ್ಕೂಟಕ್ಕೂ ಹೀಗೆಯೇ ಮಾಡಲಾಗುತ್ತದೆ, ಅದೇ ವೇಳೆಗೆ mRNAಯ 3' ತುದಿಯ ಕಡೆಗೆ ರೈಬೋಸೋಮ್‌‌ ಚಲಿಸುತ್ತದೆ. ಬ್ಯಾಕ್ಟೀರಿಯಾದ ಜೀವಕೋಶಗಳಲ್ಲಿ ಸಾಮಾನ್ಯವಾಗಿ, ಒಂದು ಏಕ mRNAಯ ಮೇಲೆ ಹಲವಾರು ರೈಬೋಸೋಮ್‌‌ಗಳು ಸಮಾನಾಂತರವಾಗಿ ಕೆಲಸಮಾಡುತ್ತಾ, ಪಾಲಿರೈಬೋಸೋಮ್‌‌ ಅಥವಾ ಪಾಲಿಸೋಮ್‌‌‌‌ ನ್ನು ರೂಪಿಸುತ್ತವೆ.
ನೊಬೆಲ್‌ ಪಾರಿತೋಷಕ
ಆಲ್ಬರ್ಟ್‌ ಕ್ಲೌಡ್‌ ಮತ್ತು ಕ್ರಿಶ್ಚಿಯನ್‌ ಡೆ ದುವೆ ಎಂಬಿಬ್ಬರೊಂದಿಗೆ ಜೊತೆಯಾಗಿ, ಜಾರ್ಜ್‌ ಎಮಿಲ್‌‌ ಪೆಲೇಡ್‌‌ಗೆ ರೈಬೋಸೋಮ್‌‌ಗಳ ಆವಿಷ್ಕಾರಕ್ಕೆ ಸಂಬಂಧಿಸಿದಂತೆ, ಶರೀರ ವಿಜ್ಞಾನ ಅಥವಾ ಔಷಧ ವೈದ್ಯಶಾಸ್ತ್ರದಲ್ಲಿನ ನೊಬೆಲ್‌ ಪಾರಿತೋಷಕವನ್ನು 1974ರಲ್ಲಿ ಪ್ರದಾನಮಾಡಲಾಯಿತು. 2009ರ ರಸಾಯನ ಶಾಸ್ತ್ರದಲ್ಲಿನ ನೊಬೆಲ್‌ ಪಾರಿತೋಷಕವನ್ನು ಡಾ.ವೆಂಕಟರಾಮನ್‌‌ ರಾಮಕೃಷ್ಣನ್‌‌, ಡಾ.ಥಾಮಸ್‌ A. ಸ್ಟೀಟ್ಜ್‌‌ ಮತ್ತು ಡಾ.ಅಡಾ E. ಯೊನಾಥ್‌ ಇವರುಗಳಿಗೆ, "ರೈಬೋಸೋಮ್‌‌ನ ರಚನೆ ಮತ್ತು ಕಾರ್ಯಚಟುವಟಿಕೆಯ ಅಧ್ಯಯನಗಳಿಗೆ ಸಂಬಂಧಿಸಿದಂತೆ" ನೀಡಲಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ರೈಬೋಸೈಮ್‌ಗಳು ವರ್ಗ:ಪ್ರೋಟೀನಿನ ಜೈವಿಕ ಉತ್ಪತ್ತಿ ವರ್ಗ:ಅಂಗಕಗಳು ವರ್ಗ:ಜೀವ ವಿಜ್ಞಾನ ವರ್ಗ:ಜೀವಕಣಶಾಸ್ತ್ರ ವರ್ಗ:ಜೀವಶಾಸ್ತ್ರ ವರ್ಗ:ವಿಜ್ಞಾನ ವರ್ಗ:ಜೀವ ವರ್ಗ:ಆರೋಗ್ಯ ಶಾಸ್ರ
ಭೀಮ್‌ಬೇಟ್ಕಾದ ಶಿಲಾಶ್ರಯಗಳು
ಭೀಮ್‌ಬೇಟ್ಕಾದ ಶಿಲಾಶ್ರಯಗಳು ಭಾರತದ ಮಧ್ಯ ಪ್ರದೇಶ ರಾಜ್ಯದ ರಾಯ್‌ಸೇನ್ ಜಿಲ್ಲೆಯಲ್ಲಿರುವ ಪುರಾತತ್ವ ಕ್ಷೇತ್ರ. ಇಲ್ಲಿನ ಶಿಲಾಶ್ರಯಗಳು (ಹೆಚ್ಚಿನವು ಗುಹೆಗಳು) ಭಾರತದ ಅತಿ ಪ್ರಾಚೀನ ಕಾಲದ ಜನಜೀವನದ ಕುರುಹುಗಳನ್ನು ಹೊಂದಿವೆ. ಇಲ್ಲಿ ಕಲ್ಲಿನ ಮೇಲೆ ರಚಿಸಲಾಗಿರುವ ವರ್ಣಚಿತ್ರಗಳು ಸುಮಾರು ೯೦೦೦ ವರ್ಷಗಳಷ್ಟು ಹಿಂದಿನ ಕಾಲದ ಶಿಲಾಯುಗಕ್ಕೆ ಸೇರಿದವೆಂದು ಅಭಿಪ್ರಾಯ ಪಡಲಾಗಿದೆ.
ಮಧ್ಯ ಪ್ರದೇಶದ ರಾಜಧಾನಿ ಭೋಪಾಲದ ದಕ್ಷಿಣಕ್ಕೆ ಸುಮಾರು ೪೫ ಕಿ.ಮೀ. ದೂರದಲ್ಲಿರುವ ಭೀಮ್‌ಬೇಟ್ಕಾದ ಶಿಲಾಶ್ರಯಗಳು ವಿಂಧ್ಯ ಪರ್ವತಗಳ ದಕ್ಷಿಣದ ಅಂಚಿನಲ್ಲಿವೆ. ಇಲ್ಲಿನ ಪರಿಸರದಲ್ಲಿ ನೈಸರ್ಗಿಕ ಸಂಪನ್ಮೂಲಗಳು ಹೇರಳವಾಗಿದ್ದು ಅಂದಿನ ಕಾಲದ ಮಾನವನ ಜೀವನಕ್ಕೆ ಬಹಳ ಅನುಕೂಲಕರ ಪರಿಸರವಿದ್ದಿತು.
ಗುಹೆಗಳು
ಭೀಮ್‌ಬೇಟ್ಕಾದ ಶಿಲಾಶ್ರಯಗಳನ್ನು ೧೮೮೮ರಲ್ಲಿ ಭಾರತೀಯ ಪುರಾತತ್ವ ಇಲಾಖೆಯು ಅಲ್ಲಿನ ಆದಿವಾಸಿಗಳು ನೀಡಿದ ಮಾಹಿತಿಯ ಆಧಾರದ ಮೇರೆಗೆ ಬೌದ್ಧ ಕ್ಷೇತ್ರವೆಂದು ಘೋಷಿಸಿತ್ತು. ಮುಂದೆ ಸಂಶೋಧಕರು ಇಲ್ಲಿ ಹೆಚ್ಚಿನ ಅಧ್ಯಯನ ನಡೆಸಿ ಇತಿಹಾಸಪೂರ್ವ ಕಾಲದ ಅನೇಕ ಗುಹೆಗಳನ್ನು ಬೆಳಕಿಗೆ ತಂದರು. ಇಂದು ಈ ಪ್ರದೇಶದಲ್ಲಿ ೭೦೦ಕ್ಕೂ ಹೆಚ್ಚಿನ ಸಂಖ್ಯೆಯ ಶಿಲಾಶ್ರಯಗಳನ್ನು ಗುರುತಿಸಲಾಗಿದ್ದು ಇವುಗಳ ಪಕಿ ೨೪೩ ಭೀಮ್‌ಬೇಟ್ಕಾ ಸಮೂಹಕ್ಕೆ ಮತ್ತು ೧೭೮ ಲಾಖಾ ಜುವಾರ್ ಸಮೂಹಕ್ಕೆ ಸೇರಿವೆ. ಇಲ್ಲಿ ವಿಶ್ವದ ಅತಿ ಪ್ರಾಚೀನ ಮಾನವ ನಿರ್ಮಿತ ಕಲ್ಲಿನ ಗೋಡೆ ಮತ್ತು ಕಲ್ಲಿನ ನೆಲಹಾಸುಗಳನ್ನು ಬೆಳಕಿಗೆ ತರಲಾಗಿದೆ. ಭೀಮ್‌ಬೇಟ್ಕಾದ ಗುಹೆಗಳಲ್ಲಿ ಅಂದಿನ ಕಾಲದ ಮಾನವಜೀವನಕ್ಕೆ ಸಂಬಂಧಿಸಿರುವ ವರ್ಣಚಿತ್ರಗಳನ್ನು ದೊಡ್ಡ ಸಂಖ್ಯೆಯಲ್ಲಿ ರಚಿಸಲಾಗಿದೆ. ಇವು ಶಿಶುವಿನ ಜನನ, ಸಮೂಹ ನೃತ್ಯ, ಪಾನಗೋಷ್ಠಿ, ಧಾರ್ಮಿಕ ಕ್ರಿಯೆಗಳು, ಬೇಟೆಯಾಡುವಿಕೆ ಮತ್ತು ದಫನಗಳನ್ನು ಕುರಿತಾಗಿವೆ. ಜೊತೆಗೆ ಸುತ್ತಲಿನ ಪರಿಸರವನ್ನು ಬಿಂಬಿಸುವ ಚಿತ್ರಗಳು ಸಹ ಬಹಳಷ್ಟಿವೆ. ಈ ಪ್ರದೇಶದಲ್ಲಿ ಕಂಡುಬರುತ್ತಿದ್ದ ವನ್ಯಪ್ರಾಣಿಗಳನ್ನು ಕುರಿತ ವರ್ಣಚಿತ್ರಗಳು ಅನೇಕ.
ಚಿತ್ರಗಳು
thumb|left|250px|ಶಿಲೆಯ ಮೇಲೆ ಒಂಡು ವರ್ಣಚಿತ್ರ left|thumb|ಮತ್ತೊಂದು ಚಿತ್ರ
ಇಲ್ಲಿನ ಚಿತ್ರಗಳಲ್ಲಿ ಕೆಂಪು ಮತ್ತು ಬಿಳಿ ಬಣ್ಣಗಳನ್ನು ಹೆಚ್ಚಾಗಿ ಬಳಸಲಾಗಿದೆ. ಉಳಿದಂತೆ ಹಸಿರು ಮತ್ತು ಹಳದಿ ಬಣ್ಣಗಳ ಬಳಕೆ ಸಹ ಮಾಡಲಾಗಿದೆ. ಸಾವಿರಾರು ವರ್ಷಗಳ ನಂತರ ಇಂದು ಸಹ ಇಲ್ಲಿನ ಚಿತ್ರಗಳ ಬಣ್ಣವು ಮಾಸದೆ ಉಳಿದಿರುವುದು ಒಂದು ಸೋಜಿಗದ ಸಂಗತಿಯಾಗಿದೆ. ಇಲ್ಲಿ ಬಳಲಾಗಿರುವ ಬಣ್ಣಗಳನ್ನು ಬಣ್ಣದ ಮಣ್ಣುಗಳು, ಸಸ್ಯಜನ್ಯ ವರ್ಣಗಳು ಮತ್ತು ಪ್ರಾಣಿಗಳ ಕೊಬ್ಬನ್ನು ಮಿಶ್ರಮಾಡಿ ತಯಾರಿಸಲಾಯಿತೆಂದು ಅಭಿಪ್ರಾಯಪಡಲಾಗಿದೆ. ನಾರುಳ್ಳ ಸಸ್ಯಗಳ ಕಾಂಡವನ್ನು ಕುಂಚವನ್ನಾಗಿ ಬಳಸಿರಬಹುದು. ಸೂರ್ಯನ ತೀಕ್ಷ್ಣಬೆಳಕು ನೇರವಾಗಿ ಬೀಳದ ಸ್ಥಾನಗಳಲ್ಲಿ ಚಿತ್ರಗಳನ್ನು ರಚಿಸಿರುವುದು ಸಹ ಇಂದಿಗೂ ಇವುಗಳ ಬಣ್ಣ ಮಾಸದೆ ಇರುವುದಕ್ಕೊಂದು ಕಾರಣವಿರಬಹುದು.
ಇವನ್ನೂ ನೋಡಿ
ಮಧ್ಯ ಪ್ರದೇಶ
ವಿಶ್ವ ಪರಂಪರೆಯ ತಾಣ
ಬಾಹ್ಯ ಸಂಪರ್ಕಕೊಂಡಿಗಳು
ವರ್ಗ:ವಿಶ್ವ ಪರಂಪರೆಯ ತಾಣಗಳು ವರ್ಗ:ಪ್ರವಾಸಿ ತಾಣಗಳು
ನಂದಾದೇವಿ ರಾಷ್ಟ್ರೀಯ ಉದ್ಯಾನ
ನಂದಾದೇವಿ ರಾಷ್ಟ್ರೀಯ ಉದ್ಯಾನವು ಭಾರತದ ಉತ್ತರಾಖಂಡ ರಾಜ್ಯದಲ್ಲಿದೆ. ಇದು ನಂದಾದೇವಿ ಪರ್ವತದ ಆಸುಪಾಸಿನ ಪ್ರದೇಶಗಳನ್ನು ಒಳಗೊಂಡಿದೆ. ೧೯೮೨ರಲ್ಲಿ ರಾಷ್ಟ್ರೀಯ ಉದ್ಯಾನವಾಗಿ ಘೋಷಿಸಲ್ಪಟ್ಟ ನಂದಾದೇವಿ ರಾಷ್ಟ್ರೀಯ ಉದ್ಯಾನವು ೧೯೮೮ರಲ್ಲಿ ಯುನೆಸ್ಕೋದಿಂದ ವಿಶ್ವ ಪರಂಪರೆಯ ತಾಣವಾಗಿ ಹೆಸರಿಸಲ್ಪಟ್ಟಿತು. ಸುಮಾರು ೬೩೦.೩೩ ಚ.ಕಿ.ಮೀ. ವಿಸ್ತಾರವಾಗಿರುವ ನಂದಾದೇವಿ ರಾಷ್ಟ್ರೀಯ ಉದ್ಯಾನವು ನಂದಾದೇವಿ ಧಾಮವನ್ನು ಒಳಗೊಂಡಿದೆ. ಈ ಧಾಮವು ಹಿಮಾಲಯದ ಉನ್ನತ ಶಿಖರಸಾಲುಗಳ ನಡುವಿನ ಪಾತಳಿ ಪ್ರದೇಶವಾಗಿದೆ. ರಿಷಿ ಗಂಗಾ ಕೊಳ್ಳದಲ್ಲಿ ಹರಿಯುವ ಅದೇ ಹೆಸರಿನ ನದಿಯು ಈ ಪ್ರದೇಶಕ್ಕೆ ನೀರುಣಿಸುತ್ತದೆ. ಸಮೀಪದಲ್ಲಿಯೇ ಇರುವ ಪುಷ್ಪಕಣಿವೆ ರಾಷ್ಟ್ರೀಯ ಉದ್ಯಾನದ ಜೊತೆಗೂಡಿ ನಂದಾದೇವಿ ರಾಷ್ಟ್ರೀಯ ಉದ್ಯಾನವು ವಿಶ್ವ ಪರಂಪರೆಯ ತಾಣವೆನಿಸಿದೆ. ಇವೆರಡೂ ರಾಷ್ಟ್ರೀಯ ಉದ್ಯಾನಗಳು ನಂದಾದೇವಿ ಜೀವಗೋಲ ಮೀಸಲಿನ ಅಂಗವಾಗಿವೆ. ನಂದಾದೇವಿ ರಾಷ್ಟ್ರೀಯ ಉದ್ಯಾನವು ಸಮುದ್ರಮಟ್ಟದಿಂದ ೩೫೦೦ ಮೀಟರ್‌ಗಳಷ್ಟು ಎತ್ತರದಲ್ಲಿದೆ. ಉದ್ಯಾನಪ್ರದೇಶದ ಒಳಗೆ ಇರುವ ಮುಖ್ಯ ಪರ್ವತಶಿಖರಗಳೆಂದರೆ : ನಂದಾದೇವಿ (೭೮೧೬ ಮೀ.), ದೇವೀಸ್ತಾನ್-೧ (೬೬೭೮ ಮೀ.), ದೇವೀಸ್ತಾನ್-೨ (೬೫೨೯ ಮೀ.) ಮತ್ತು ರಿಷಿ ಕೋಟ್ (೬೨೩೬ ಮೀ.) left|thumb|250px|ನಂದಾದೇವಿ ಧಾಮದ ಕಾಂಟೂರ್ ನಕಾಶೆ
ಇವನ್ನೂ ನೋಡಿ
ನಂದಾದೇವಿ
ಪುಷ್ಪಕಣಿವೆ ರಾಷ್ಟ್ರೀಯ ಉದ್ಯಾನ
ವಿಶ್ವ ಪರಂಪರೆಯ ತಾಣ
ವರ್ಗ:ವಿಶ್ವ ಪರಂಪರೆಯ ತಾಣಗಳು ವರ್ಗ:ರಾಷ್ಟ್ರೀಯ ಉದ್ಯಾನಗಳು
ನೀಲಗಿರಿ ಜಿಲ್ಲೆ
ಆಗಸ್ಟ್ 2009 ರಲ್ಲಿ ಇನ್ಸ್ಟಿಟ್ಯೂಟ್ ಫಾರ್ ಫೈನಾನ್ಶಿಯಲ್ ಮ್ಯಾನೇಜ್ಮೆಂಟ್ ಅಂಡ್ ರಿಸರ್ಚ್ ಸಿದ್ಧಪಡಿಸಿದ ತಮಿಳುನಾಡಿನ (ಚೆನ್ನೈ ಸೇರಿದಂತೆ) ಸಮಗ್ರ ಆರ್ಥಿಕ ಪರಿಸರ ಸೂಚ್ಯಂಕ ಶ್ರೇಯಾಂಕ ಜಿಲ್ಲೆಗಳಲ್ಲಿ ನೀಲಗಿರಿ ಜಿಲ್ಲೆಯು ಪ್ರಥಮ ಸ್ಥಾನದಲ್ಲಿದೆ. ಚಹಾ ಮತ್ತು ಕಾಫಿ ತೋಟಗಳು ಅದರ ಆರ್ಥಿಕತೆಗೆ ಮುಖ್ಯವಾಗಿವೆ. 2011 ರ ಹೊತ್ತಿಗೆ, ನೀಲಗಿರಿ ಜಿಲ್ಲೆಯು 735,394 ಜನಸಂಖ್ಯೆಯನ್ನು ಹೊಂದಿದ್ದು, ಪ್ರತಿ 1,000 ಪುರುಷರಿಗೆ 1,042 ಮಹಿಳೆಯರ ಲಿಂಗ ಅನುಪಾತವಿದೆ. ಇದು ತಮಿಳುನಾಡು ರಾಜ್ಯದ ಮೊದಲ ಪ್ಲಾಸ್ಟಿಕ್ ಮುಕ್ತ ಜಿಲ್ಲೆಯಾಗಿದೆ.
ಇತಿಹಾಸ
ನೀಲಗಿರಿ ಬೆಟ್ಟಗಳಲ್ಲಿ ನೆಲೆಸಿದ ಜನರ ಇತಿಹಾಸವನ್ನು ಹಲವಾರು ಶತಮಾನಗಳಿಂದ ದಾಖಲಿಸಲಾಗಿದೆ. ವ್ಯಾಪಕವಾದ ನೀಲಿ ಬಣ್ಣದ ಸ್ಟ್ರೋಬಿಲಾಂಥೆಸ್ ಹೂ ಅಥವಾ ಪ್ರದೇಶವನ್ನು ಆವರಿಸಿರುವ ಹೊಗೆಯ ಮಬ್ಬುಗಾಗಿ ನೀಲಿ ಪರ್ವತಗಳನ್ನು ಹೆಸರಿಸಲಾಗಿದೆ.
ಜಿಲ್ಲಾಡಳಿತ
ನೀಲಗಿರಿ ಜಿಲ್ಲೆಯನ್ನು 1868 ರಿಂದ ಸರ್ಕಾರ ನೇಮಿಸಿದ ಕಲೆಕ್ಟರ್ ನೇತೃತ್ವ ವಹಿಸಿದ್ದಾರೆ. ಮೊದಲನೆಯವರು ಜೇಮ್ಸ್ ಡಬ್ಲ್ಯೂ. ಬ್ರೀಕ್ಸ್, ಅವರನ್ನು ಕಮಿಷನರ್ ಎಂದು ಕರೆಯಲಾಯಿತು. ಅಂದಿನಿಂದ ಈ ಹುದ್ದೆಯನ್ನು ಅಲಂಕರಿಸಿದ 100 ಕ್ಕೂ ಹೆಚ್ಚು ಪುರುಷರು ಇದ್ದಾರೆ. ಜಿಲ್ಲೆಯೊಳಗೆ ಸಕ್ರಿಯವಾಗಿರುವ ವಿವಿಧ ಇಲಾಖೆಗಳ ಮೇಲ್ವಿಚಾರಣೆಯ ಜವಾಬ್ದಾರಿ ಅವರ ಮೇಲಿತ್ತು.
ಉದಗಮಂಡಲಂ (: ಜಿಲ್ಲೆಯ ಆರು ತಾಲ್ಲೂಕು ಒಳಗೊಂಡಿದೆ ಊಟಿ / ಊಟಕಮಂಡ್), ಕುಂದ, ಕೂನೂರು, ಕೋಟಗಿರಿ, ಗುಡಲೂರ್ ಮತ್ತು ಪಂಡಲೂರ್. ಇವುಗಳನ್ನು ನಾಲ್ಕು ಪಂಚಾಯತ್ ಒಕ್ಕೂಟಗಳಾಗಿ ವಿಂಗಡಿಸಲಾಗಿದೆ: ಉದಗಮಂಡಲಂ, ಕೂನೂರು, ಕೋಟಗಿರಿ ಮತ್ತು ಗುಡಲೂರು. Y ಟಿ, ಕೂನೂರು, ಗುಡಲೂರು ಮತ್ತು ನೆಲ್ಲಿಯಾಲಂನ ನಾಲ್ಕು ಪುರಸಭೆಗಳಲ್ಲದೆ, ವೆಲ್ಲಿಂಗ್ಟನ್ ಕಂಟೋನ್ಮೆಂಟ್ ಮತ್ತು ಅರುವಾಂಕಡು ಟೌನ್‌ಶಿಪ್ ಇದೆ.
ಜಿಲ್ಲೆಯು 56 ಕಂದಾಯ ಗ್ರಾಮಗಳು ಮತ್ತು 15 ಕಂದಾಯ ವಿಭಾಗಗಳನ್ನು ಒಳಗೊಂಡಿದೆ. ಇಲ್ಲಿ ಮೂರು ಕಂದಾಯ ವಿಭಾಗಗಳಿವೆ, ಉದಗಮಂಡಲಂ ಕೂನೂರು ಮತ್ತು ಗುಡಲೂರು. ಸ್ಥಳೀಯ ಆಡಳಿತಕ್ಕಾಗಿ, ನೀಲಗಿರಿಗಳಲ್ಲಿ 35 ಗ್ರಾಮ ಪಂಚಾಯಿತಿಗಳು ಮತ್ತು 11 ಪಟ್ಟಣ ಪಂಚಾಯಿತಿಗಳಿವೆ.
ಉದಗಮಂಡಲಂ ಕಂದಾಯ ವಿಭಾಗ:
ಗುಡಲೂರು ಕಂದಾಯ ವಿಭಾಗ:
ಉಲ್ಲೇಖಗಳು
ವರ್ಗ:ಭಾರತದ ಜಿಲ್ಲೆಗಳು
ಅಲೆಕ್ಸಾಂಡರ್ ಗ್ರಹಾಂ ಬೆಲ್‌
ಅಲೆಕ್ಸಾಂಡರ್ ಗ್ರಹಾಂ ಬೆಲ್‌ (ಮಾರ್ಚ್‌ ೩, ೧೮೪೭ – ಆಗಸ್ಟ್‌‌ ೨, ೧೯೨೨) ಒಬ್ಬ ಉತ್ಕೃಷ್ಟ ವಿಜ್ಞಾನಿ, ಆವಿಷ್ಕಾರಕ, ಎಂಜಿನಿಯರ್‌ ಮತ್ತು ಹೊಸತನದ ಪ್ರವರ್ತಕನಾಗಿದ್ದ. ಮೊದಲ ಕಾರ್ಯೋಪಯೋಗಿ ದೂರವಾಣಿಯನ್ನು ಸೃಷ್ಟಿಸಿದ ಕೀರ್ತಿ ಇವನಿಗೆ ದೊರಕಿದೆ. ಬೆಲ್‌ನ ತಂದೆ, ತಾತ, ಮತ್ತು ಸೋದರ ಇವರೆಲ್ಲರೂ ವಾಗ್ವೈಖರಿ ಮತ್ತು ವಾಕ್‌ ಶಕ್ತಿಗೆ ಸಂಬಂಧಿಸಿದ ಕೆಲಸದಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದರು, ಮತ್ತು ಅವನ ತಾಯಿ ಹಾಗೂ ಹೆಂಡತಿ ಕಿವುಡರಾಗಿದ್ದುದು ಬೆಲ್‌ನ ಜೀವಮಾನದ ಕಾರ್ಯದ ಮೇಲೆ ಆಳವಾದ ಪ್ರಭಾವವನ್ನು ಬೀರಿತ್ತು. ಕೇಳುವಿಕೆ ಮತ್ತು ವಾಕ್‌ ಶಕ್ತಿಯ ಕುರಿತಾದ ಅವನ ಸಂಶೋಧನೆಯು ಕೇಳುವಿಕೆಯ ಉಪಕರಣಗಳೊಂದಿಗೆ ಅವನು ಪ್ರಯೋಗವನ್ನು ಕೈಗೊಳ್ಳಲು ಕಾರಣವಾದವು. ಇದು ಅಂತಿಮವಾಗಿ, ೧೮೭೬ರಲ್ಲಿ ಬೆಲ್‌ ದೂರವಾಣಿಗೆ ಸಂಬಂಧಿಸಿದಂತೆ ತನ್ನ ಮೊದಲ U.S. ಸ್ವಾಮ್ಯದ ಹಕ್ಕುಪತ್ರವನ್ನು ಸ್ವೀಕರಿಸುವಲ್ಲಿ ಪರಾಕಾಷ್ಠೆಯನ್ನು ಮುಟ್ಟಿತು. ಸಿಂಹಾವಲೋಕನ ಮಾಡಿದರೆ, ತನ್ನ ಈ ಅತ್ಯಂತ ಪ್ರಸಿದ್ಧ ಆವಿಷ್ಕಾರವನ್ನು ಓರ್ವ ವಿಜ್ಞಾನಿಯಾಗಿರುವ ತನ್ನ ವಾಸ್ತವಿಕ ಕೆಲಸದ ಮೇಲಿನ ಒಂದು ಹೇರುವಿಕೆ ಎಂದು ಬೆಲ್‌ ಪರಿಗಣಿಸಿದ ಮತ್ತು ತನ್ನ ಅಧ್ಯಯನ ಕೋಣೆಯಲ್ಲಿ ದೂರವಾಣಿಯೊಂದನ್ನು ಹೊಂದಲು ಆತ ನಿರಾಕರಿಸಿದ. ದ್ಯುತಿ ದೂರಸಂಪರ್ಕಗಳು, ಹೈಡ್ರೋಫಾಯಿಲ್‌‌ಗಳು ಹಾಗೂ ವಾಯುಯಾನ ವಿಜ್ಞಾನದಲ್ಲಿನ ಪರಿವರ್ತನಾಶೀಲ ಕೆಲಸಗಳನ್ನು ಒಳಗೊಂಡಂತೆ, ಇನ್ನೂ ಅನೇಕ ಆವಿಷ್ಕಾರಗಳು ಬೆಲ್‌ನ ನಂತರದ ಜೀವನಕ್ಕೆ ಅಂಕಿತಹಾಕಿದವು. ೧೮೮೮ರಲ್ಲಿ, ನ್ಯಾಷನಲ್‌ ಜಿಯಾಗ್ರಫಿಕ್‌ ಸೊಸೈಟಿಯ ಸಂಸ್ಥಾಪಕ ಸದಸ್ಯರಲ್ಲಿ ಒಬ್ಬನಾಗಿ ಅಲೆಕ್ಸಾಂಡರ್ ಗ್ರಹಾಂ ಬೆಲ್‌ ಮಾರ್ಪಟ್ಟ.
ಆರಂಭಿಕ ವರ್ಷಗಳು
೧೮೪೭ರ ಮಾರ್ಚ್‌ ೩ರಂದು ಎಡಿನ್‌ಬರ್ಗ್‌ನಲ್ಲಿ ಅಲೆಕ್ಸಾಂಡರ್ ಬೆಲ್‌‌ ಹುಟ್ಟಿದ. ೧೬ ಸೌತ್‌ ಚಾರ್ಲೋಟ್‌ ಸ್ಟ್ರೀಟ್‌ ಎಂಬಲ್ಲಿ ಅವನ ಕುಟುಂಬದ ಮನೆಯಿತ್ತು. ಈಗ ಅದರ ಸಮೀಪದಲ್ಲಿ ಸ್ಮರಣಾರ್ಥವಾಗಿರುವ ಒಂದು ಗುರುತಿನ ತಾಣವಿದ್ದು, ಅಲೆಕ್ಸಾಂಡರ್ ಗ್ರಹಾಂ ಬೆಲ್‌ನ ಜನ್ಮಸ್ಥಳ ಎಂಬುದಾಗಿ ಅದಕ್ಕೊಂದು ಗುರುತು ಸಿಕ್ಕಿದೆ. ಅವನಿಗೆ ಇಬ್ಬರು ಸೋದರರಿದ್ದರು. ಮೆಲ್‌ವಿಲ್ಲೆ ಜೇಮ್ಸ್‌ ಬೆಲ್‌ (೧೮೪೫–೧೮೭೦) ಮತ್ತು ಎಡ್ವರ್ಡ್‌ ಚಾರ್ಲ್ಸ್‌‌ ಬೆಲ್‌ (೧೮೪೮–೧೮೬೭) ಎಂಬುದು ಅವರ ಹೆಸರಾಗಿತ್ತು. ಅವನ ಈ ಇಬ್ಬರು ಸೋದರರೂ ಕ್ಷಯರೋಗದಿಂದ ಮರಣ ಹೊಂದಿದರು. ಅವನ ತಂದೆಯ ಹೆಸರು ಪ್ರೊಫೆಸರ್‌ ಅಲೆಕ್ಸಾಂಡರ್ ಮೆಲ್‌ವಿಲ್ಲೆ ಬೆಲ್‌, ಹಾಗೂ ತಾಯಿಯ ಹೆಸರು ಎಲಿಜಾ ಗ್ರೇಸ್‌ (ವಿವಾಹಪೂರ್ವ, ಕನ್ಯಾನಾಮ: ಸಿಮಂಡ್ಸ್‌). "ಅಲೆಕ್ಸಾಂಡರ್‌" ಎಂಬುದು ಅವನ ಜನ್ಮನಾಮವಾಗಿತ್ತಾದರೂ, ತಾನು ಹತ್ತು ವರ್ಷ ವಯಸ್ಸಿನವನಾಗಿರುವಾಗ ತನ್ನ ತಂದೆಗೆ ಮನವಿಯೊಂದನ್ನು ಸಲ್ಲಿಸಿದ ಆತ, ತನ್ನ ಇಬ್ಬರು ಸೋದರರಂತೆಯೇ ತಾನೂ ಒಂದು ಮಧ್ಯನಾಮವನ್ನು ಹೊಂದಲು ಬಯಸಿರುವುದಾಗಿ ತಿಳಿಸಿದ. ಅವನ ೧೧ನೇ ಹುಟ್ಟುಹಬ್ಬದ ಸಂದರ್ಭದಲ್ಲಿ ಅವನ ಮನವಿಗೆ ಮೌನವಾಗಿ ಸಮ್ಮತಿಸಿದ ಅವನ ತಂದೆಯು "ಗ್ರಹಾಂ" ಎಂಬ ಮಧ್ಯನಾಮವನ್ನು ಅಳವಡಿಸಿಕೊಳ್ಳಲು ಅವನಿಗೆ ಅನುವುಮಾಡಿಕೊಟ್ಟ. ಅಲೆಕ್ಸಾಂಡರ್ ಗ್ರಹಾಂ ಎಂಬ ಕೆನಡಾದ ವ್ಯಕ್ತಿಗೆ ಮೆಚ್ಚುಗೆಯನ್ನು ಸೂಚಿಸುವ ಸಲುವಾಗಿ ಈ ಹೆಸರಿನ ಆಯ್ಕೆ ನಡೆಯಿತು. ಕೆನಡಾದ ಈ ವ್ಯಕ್ತಿ ಬೆಲ್‌ನ ತಂದೆಯಿಂದ ಉಪಚರಿಸಲ್ಪಟ್ಟವನಾಗಿದ್ದು, ಹಣತೆತ್ತು ಓರ್ವರ ಮನೆಯಲ್ಲಿ ಊಟಮಾಡಿಕೊಂಡು (ಬೋರ್ಡರ್‌) ಇರುವವನಾಗಿದ್ದ ಮತ್ತು ಆತ ಅವರ ಕುಟುಂಬದ ಓರ್ವ ಸ್ನೇಹಿತನಾಗಿದ್ದ. ಸನಿಹದ ಸಂಬಂಧಿಕರು ಹಾಗೂ ಸ್ನೇಹಿತರಿಗೆ ಅವನು "ಅಲೆಕ್‌" ಆಗಿಯೇ ಉಳಿದ. ನಂತರದ ದಿನಗಳಲ್ಲಿ ಅವನ ತಂದೆ ಅವನನ್ನು ಹೀಗೆಯೇ ಕರೆಯುವುದನ್ನು ಮುಂದುವರಿಸಿದ.
ಮೊದಲ ಆವಿಷ್ಕಾರ
ಮಗುವಾಗಿದ್ದಾಗಿನ ದಿನಗಳಲ್ಲಿ, ಪುಟ್ಟ ಅಲೆಕ್ಸಾಂಡರ್ ಗ್ರಹಾಂ ಬೆಲ್‌ ತನ್ನ ಪ್ರಪಂಚದ ಕುರಿತಾಗಿ ಒಂದು ಸ್ವಾಭಾವಿಕವಾದ ಕುತೂಹಲವನ್ನು ಪ್ರದರ್ಶಿಸುತ್ತಿದ್ದ. ಇದರ ಪರಿಣಾಮವಾಗಿ, ಸಸ್ಯಗಳ ಮಾದರಿಗಳನ್ನು ಒಟ್ಟುಗೂಡಿಸುವುದಷ್ಟೇ ಅಲ್ಲದೇ, ತೀರಾ ಸಣ್ಣ ವಯಸ್ಸಿನಲ್ಲೇ ಪ್ರಯೋಗವನ್ನು ಮಾಡುವುದೂ ಸಹ ಅವನ ಚಟುವಟಿಕೆಯಲ್ಲಿ ಸೇರಿತ್ತು. ಓರ್ವ ನೆರೆಹೊರೆಯವನಾಗಿದ್ದ ಬೆನ್‌ ಹೆರ್ಡ್‌ಮನ್‌ ಎಂಬಾತ ಅವನ ಅತ್ಯುತ್ತಮ ಸ್ನೇಹಿತನಾಗಿದ್ದ. ಅವನ ಕುಟುಂಬವು ಒಂದು ಹಿಟ್ಟಿನ ಗಿರಣಿಯನ್ನು ನಡೆಸುತ್ತಿದ್ದು, ಅದು ಅನೇಕ ಸಾಹಸಗಳ ಒಂದು ಕಾರ್ಯಕ್ಷೇತ್ರವಾಗಿತ್ತು. ಗಿರಣಿಯಲ್ಲಿ ಏನು ಮಾಡುವುದಿದೆ ಎಂದು ಚಿಕ್ಕಹುಡುಗನಾಗಿದ್ದ ಅಲೆಕ್‌ ಕೇಳುತ್ತಿದ್ದ. ಒಂದು ಪ್ರಯಾಸಕರ ಪ್ರಕ್ರಿಯೆಯ ಮೂಲಕ ಗೋಧಿಯ ಹೊಟ್ಟುತೆಗೆಯುವ ಕೆಲಸವನ್ನು ಗಿರಣಿಯಲ್ಲಿ ಮಾಡಲಾಗುತ್ತದೆ ಎಂದು ಅವನಿಗೆ ಹೇಳಲಾಯಿತು. ಇದನ್ನು ಕೇಳಿಸಿಕೊಂಡ ಬೆಲ್‌ ತನ್ನ ೧೨ನೇ ವಯಸ್ಸಿನಲ್ಲಿಯೇ ಗೃಹನಿರ್ಮಿತ ಉಪಕರಣವೊಂದನ್ನು ರೂಪಿಸಿದ. ತಿರುಗುವ ಹುಟ್ಟಿನಾಕಾರದ ಸಲಕರಣೆಗಳನ್ನು ಉಗುರುಕುಂಚದ ಜೋಡಿಗಳೊಡನೆ ಸಂಯೋಜಿಸಿ, ಹೊಟ್ಟುತೆಗೆಯುವ ಒಂದು ಸರಳವಾದ ಯಂತ್ರವನ್ನು ಅವನು ಈ ಮೂಲಕ ಸೃಷ್ಟಿಸಿದ್ದ. ಇದನ್ನು ಕಾರ್ಯಾಚರಣೆಗೆ ತೊಡಗಿಸಲಾಯಿತು ಹಾಗೂ ಹಲವಾರು ವರ್ಷಗಳವರೆಗೆ ಅದನ್ನು ನಿರಂತರವಾಗಿ ಬಳಸಲಾಯಿತು. ಇದಕ್ಕೆ ಪ್ರತಿಯಾಗಿ, ಜಾನ್‌ ಹೆರ್ಡ್‌ಮನ್‌ ಇಬ್ಬರೂ ಹುಡುಗರಿಗೆ ಸಣ್ಣ ಕಾರ್ಯಾಗಾರವೊಂದನ್ನು ಉಪಯೋಗಿಸುವ ಸ್ವಾತಂತ್ರ್ಯವನ್ನು ಕೊಟ್ಟು, ಅದರೊಳಗೇ "ಆವಿಷ್ಕರಿಸಲು" ಅವಕಾಶ ಕಲ್ಪಿಸಿಕೊಟ್ಟ. ತನ್ನ ಆರಂಭಿಕ ವರ್ಷಗಳಿಂದಲೇ, ಒಂದು ಸಂವೇದನಾತ್ಮಕವಾದ ಸ್ವಭಾವವನ್ನು ಬೆಲ್‌ ತೋರಿಸಿದ. ಇದರ ಜೊತೆಗೆ ಕಲೆ, ಕವಿತೆ ಹಾಗೂ ಸಂಗೀತಕ್ಕೆ ಸಂಬಂಧಿಸಿದಂತೆ ಅವನು ಹೊಂದಿದ್ದ ಪ್ರತಿಭೆಗೆ ಅವನ ತಾಯಿಯಿಂದ ಪ್ರೋತ್ಸಾಹ ದೊರಕಿತು. ಯಾವುದೇ ಔಪಚಾರಿಕ ತರಬೇತಿ ಇಲ್ಲದೆಯೇ, ಅವನು ಪಿಯಾನೊ ವಾದನವನ್ನು ಕೈಗೂಡಿಸಿಕೊಂಡ ಹಾಗೂ ಕುಟುಂಬದ ಪಿಯಾನೊ ವಾದಕನಾಗಿ ಮಾರ್ಪಟ್ಟ. ಸಾಮಾನ್ಯವಾಗಿ ಶಾಂತಸ್ವರೂಪದ ಹಾಗೂ ಆತ್ಮಶೋಧಕ ಸ್ವಭಾವದವನಾಗಿದ್ದುದರ ಹೊರತಾಗಿಯೂ, ಧ್ವನಿಗಾರುಡಿಗೆ ಸಮಾನ ಸದೃಶವಾಗಿರುವ "ಧ್ವನಿ ಚಮತ್ಕಾರಗಳು" ಹಾಗೂ ಅನುಕರಣ ಕಲೆಯಲ್ಲಿ ಆತ ತೀವ್ರಾಸಕ್ತಿಯನ್ನು ಹೊಂದಿದ್ದ. ಈ ಕಲೆಯಿಂದಾಗಿ ಅವನ ಮನೆಗೆ ಆಗಿಂದಾಗ್ಗೆ ಭೇಟಿನೀಡುತ್ತಿದ್ದ ಕುಟುಂಬದ ಅತಿಥಿಗಳಿಗೆ ನಿರಂತರವಾಗಿ ಮನರಂಜನೆ ಸಿಗುತ್ತಿತ್ತು. ಅವನ ತಾಯಿಯು ಹಂತಹಂತವಾಗಿ ಕಿವುಡುತನಕ್ಕೆ ಜಾರುತ್ತಿರುವುದು ಬೆಲ್‌ನ ಮೇಲೆ ಆಳವಾದ ಪರಿಣಾಮವನ್ನು ಬೀರಿತ್ತು (ಅವನು ೧೨ ವರ್ಷ ವಯಸ್ಸಿನವನಾಗಿರುವಾಗ ಅವಳ ಶ್ರವಣಶಕ್ತಿಯು ಹರಣವಾಗುವುದಕ್ಕೆ ಶುರುವಾಯಿತು). ಈ ಹಿನ್ನೆಲೆಯಲ್ಲಿ ಕೈಬೆರಳ ಸಂಜ್ಞೆಯ ಭಾಷೆಯೊಂದನ್ನು ಕಲಿತ ಆತ, ಅವಳ ಪಕ್ಕದಲ್ಲಿ ಕುಳಿತುಕೊಂಡು ಕುಟುಂಬದ ನಡುಮನೆಯ ಸುತ್ತಾ ಸುತ್ತುತ್ತಿರುವ ಮಾತುಕತೆಗಳನ್ನು ಅವಳ ಕಿವಿಗೆ ಕೇಳಿಸುವಂತೆ ಮೆಲ್ಲಗೆ ತಟ್ಟಿ ತಿಳಿಸುತ್ತಿದ್ದ. ಸ್ಪಷ್ಟವಾದ, ಏರಿಳಿತವನ್ನೊಳಗೊಂಡ ಸ್ಥಾಯಿಧ್ವನಿಗಳಲ್ಲಿ ಮಾತನಾಡುವ ಒಂದು ಕಲಾಕೌಶಲವನ್ನೂ ಸಹ ಅವನು ಬೆಳೆಸಿಕೊಂಡ. ಈ ಶೈಲಿಯ ಮಾತುಗಾರಿಕೆಯಿಂದ ನೇರವಾಗಿ ತನ್ನ ತಾಯಿಯ ಹಣೆಯ ಬಳಿ ಅವನು ಮಾತನಾಡುತ್ತಿದ್ದರೆ, ಅವಳು ಸಾಕಷ್ಟು ಸ್ಪಷ್ಟತೆಯೊಂದಿಗೆ ಅದನ್ನು ಕೇಳಿಸಿಕೊಳ್ಳುತ್ತಿದ್ದಳು. ತನ್ನ ತಾಯಿಯ ಕಿವುಡುತನದೊಂದಿಗಿನ ಬೆಲ್‌ನ ಮುನ್ನೊಲವು ಅಥವಾ ಅವಳ ಕಿವುಡುತನಕ್ಕೆ ಪರಿಹಾರ ಕಂಡುಹಿಡಿಯುವುದು ತನ್ನ ಆದ್ಯಕರ್ತವ್ಯವೆಂಬ ಅವನ ಭಾವನೆಯಿಂದಾಗಿ, ಆತ ಶ್ರವಣವಿಜ್ಞಾನದ ಅಧ್ಯಯನದ ಕಡೆಗೆ ತನ್ನನ್ನು ತಿರುಗಿಸಿಕೊಳ್ಳಲು ಕಾರಣವಾಯಿತು.
ವಾಗ್ವೈಖರಿಯ ಬೋಧನೆಯಲ್ಲಿ ಅವನ ಕುಟುಂಬವು ಬಹಳ ಕಾಲದಿಂದಲೂ ತನ್ನನ್ನು ತೊಡಗಿಸಿಕೊಂಡಿತ್ತು: ಅವನ ತಾತನಾದ ಅಲೆಕ್ಸಾಂಡರ್ ಬೆಲ್‌‌ ಲಂಡನ್‌‌‌‌ನಲ್ಲಿ; ಅವನ ಚಿಕ್ಕಪ್ಪ ಡಬ್ಲಿನ್‌ನಲ್ಲಿ; ಹಾಗೂ ಅವನ ತಂದೆ ಎಡಿನ್‌ಬರ್ಗ್‌ನಲ್ಲಿ- ಹೀಗೆ ಎಲ್ಲರೂ ವಾಕ್ಚತುರರಾಗಿದ್ದರು. ಈ ವಿಷಯದ ಕುರಿತು ಅವನ ತಂದೆ ವೈವಿಧ್ಯಮಯವಾದ ಪುಸ್ತಕಗಳನ್ನು ಪ್ರಕಟಿಸಿದ್ದು, ಅವುಗಳ ಪೈಕಿಯ ಅನೇಕ ಪುಸ್ತಕಗಳು ಇನ್ನೂ ಚಿರಪರಿಚಿತವಾಗಿವೆ. ಅದರಲ್ಲೂ ವಿಶೇಷವಾಗಿ ದಿ ಸ್ಟಾಂಡರ್ಡ್‌ ಇಲಕ್ಯೂಷನಿಸ್ಟ್‌ (೧೮೬೦) ಎಂಬ ಅವನ ಪುಸ್ತಕವು ಎಡಿನ್‌ಬರ್ಗ್‌ನಲ್ಲಿ ೧೮೬೮ರಲ್ಲಿ ಕಾಣಿಸಿಕೊಂಡಿತು. ದಿ ಸ್ಟಾಂಡರ್ಡ್‌ ಇಲಕ್ಯೂಷನಿಸ್ಟ್‌ ಪುಸ್ತಕವು ೧೬೮ ಬ್ರಿಟಿಷ್‌ ಆವೃತ್ತಿಗಳಲ್ಲಿ ಕಾಣಿಸಿಕೊಂಡಿತು ಹಾಗೂ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲೊಂದರಲ್ಲೇ ಎರಡೂವರೆ ಲಕ್ಷಕ್ಕಿಂತಲೂ ಹೆಚ್ಚು ಪ್ರತಿಗಳು ಮಾರಾಟವಾದವು. ಪದಗಳನ್ನು ಸ್ಪಷ್ಟವಾಗಿ ಉಚ್ಚರಿಸುವುದಕ್ಕೆ ಸಂಬಂಧಿಸಿದಂತೆ ಹಾಗೂ ಅರ್ಥವನ್ನು ಗ್ರಹಿಸಲು ಇತರ ಜನರ ತುಟಿಚಲನೆಗಳನ್ನು ಓದುವುದಕ್ಕೆ ಸಂಬಂಧಿಸಿದಂತೆ ಕಿವುಡಮೂಕರಿಗೆ (ಅವರನ್ನು ಹಾಗೆಯೇ ಕರೆಯಲಾಗುತ್ತಿತ್ತು) ಬೋಧಿಸುವುದು ಹೇಗೆ ಎಂಬುದರ ಕುರಿತಾದ ತನ್ನ ವಿಧಾನಗಳನ್ನು ಈ ಪ್ರಕರಣಗ್ರಂಥದಲ್ಲಿ ಅವನ ತಂದೆಯು ವಿವರಿಸುತ್ತಾನೆ. ಅಲೆಕ್‌ನ ತಂದೆಯು ಅವನಿಗೆ ಮತ್ತು ಅವನ ಸೋದರರಿಗೆ ಗೋಚರಿಸುವ ಮಾತನ್ನು ಬರೆಯುವುದನ್ನಷ್ಟೇ ಅಲ್ಲದೇ, ಯಾವುದೇ ಸಂಕೇತ ಹಾಗೂ ಅದರ ಜತೆಗೂಡಿದ ಧ್ವನಿಯನ್ನು ಗುರುತಿಸುವುದನ್ನೂ ಕಲಿಸಿದ. ಅಲೆಕ್‌ ಎಷ್ಟೊಂದು ಪರಿಣತಿಯನ್ನು ಪಡೆದನೆಂದರೆ, ಆತ ತನ್ನ ತಂದೆಯ ಸಾರ್ವಜನಿಕ ಪ್ರಮಾಣೀಕರಣಗಳ ಒಂದು ಭಾಗವೇ ಆಗಿಹೋದ ಮತ್ತು ಲ್ಯಾಟಿನ್‌, ಗೇಲಿಕ್‌ ಭಾಷೆಗಳಷ್ಟೇ ಅಲ್ಲದೇ ಸಂಸ್ಕೃತ ಸಂಕೇತಗಳ ಅರ್ಥವನ್ನೂ ಗ್ರಹಿಸುವ ತನ್ನ ಸಾಮರ್ಥ್ಯದೊಂದಿಗೆ ಪ್ರೇಕ್ಷಕರನ್ನು ದಂಗುಗೊಳಿಸಿದ.
ಶಿಕ್ಷಣ
ಓರ್ವ ಚಿಕ್ಕ ಮಗುವಾಗಿರುವಾಗ, ತನ್ನ ಸೋದರರಂತೆಯೇ ಬೆಲ್ ಕೂಡಾ ತನ್ನ ತಂದೆಯಿಂದ ಆರಂಭಿಕ ಶಿಕ್ಷಣವನ್ನು ಪಡೆದ. ಆದಾಗ್ಯೂ, ಸಾಕಷ್ಟು ಮುಂಚಿತವಾಗಿಯೇ ಅವನನ್ನು ಸ್ಕಾಟ್ಲೆಂಡ್‌ನ ಎಡಿನ್‌ಬರ್ಗ್‌ನಲ್ಲಿದ್ದ ರಾಯಲ್‌ ಹೈಸ್ಕೂಲ್‌‌‌ಗೆ ಸೇರಿಸಲಾಯಿತು. ಇಲ್ಲಿ ಕೇವಲ ಮೊದಲ ನಾಲ್ಕು ತರಗತಿಗಳನ್ನಷ್ಟೇ ಮುಗಿಸಿದ ಆತ ತನ್ನ ೧೫ನೇ ವಯಸ್ಸಿನಲ್ಲಿ ಅದನ್ನು ಬಿಟ್ಟ. ಅವನ ಶಾಲಾ ದಾಖಲೆಗಳು ಅಂಥಾ ಹೆಚ್ಚುಗಾರಿಕೆಯನ್ನೇನೂ ಹೊಂದಿರಲಿಲ್ಲ, ಗೈರುಹಾಜರಿಕೆ ಮತ್ತು ನೀರಸವಾದ ದರ್ಜೆಗಳನ್ನು ಅವು ಒಳಗೊಂಡಿದ್ದವು. ವಿಜ್ಞಾನ ವಿಷಯಗಳಲ್ಲಿ, ಅದರಲ್ಲೂ ವಿಶೇಷವಾಗಿ ಜೀವಶಾಸ್ತ್ರದಲ್ಲಿ ಅವನ ಮುಖ್ಯ ಆಸಕ್ತಿಯು ನೆಲೆಗೊಂಡಿತ್ತು. ಪ್ರಯತ್ನಶೀಲತೆಯನ್ನು ಬಯಸುವ ತನ್ನ ತಂದೆಯ ಭಯಕ್ಕಾಗಿ ಆತ ಶಾಲೆಯ ಇತರ ಪಠ್ಯವಿಷಯಗಳನ್ನು ನಿಷ್ಪಕ್ಷಪಾತವಾಗಿ ಪರಿಗಣಿಸಿದ್ದ. ಶಾಲೆಯನ್ನು ಬಿಟ್ಟನಂತರ, ತನ್ನ ತಾತನಾದ ಅಲೆಕ್ಸಾಂಡರ್ ಬೆಲ್‌‌ನೊಂದಿಗೆ ವಾಸಿಸಲು ಬೆಲ್‌ ಲಂಡನ್‌‌‌‌‌ಗೆ ತೆರಳಿದ. ತನ್ನ ತಾತನೊಂದಿಗೆ ಆತ ಕಳೆದ ವರ್ಷದ ಅವಧಿಯಲ್ಲಿ, ಕಲಿಕೆಯ ಒಂದು ಪ್ರೀತಿಯು ಹುಟ್ಟಿಕೊಂಡಿತು. ಗಂಭೀರ ಸ್ವರೂಪದ ಚರ್ಚೆ ಹಾಗೂ ಅಧ್ಯಯನದಲ್ಲಿ ತಾತನೊಂದಿಗೆ ಸುದೀರ್ಘ ಅವಧಿಗಳನ್ನು ಕಳೆದದ್ದು ಇದಕ್ಕೆ ಕಾರಣವಾಗಿತ್ತು. ತನ್ನ ಕಿರಿಯ ವಿದ್ಯಾರ್ಥಿಯು ಸ್ಪಷ್ಟವಾಗಿ ಮಾತನಾಡುವುದನ್ನು ಹಾಗೂ ಸ್ವತಃ ಓರ್ವ ಶಿಕ್ಷಕನಾಗುವಲ್ಲಿ ಅವನಿಗೆ ಅತ್ಯಗತ್ಯವಾಗಿರುವ ವಿಶೇಷ ಲಕ್ಷಣಗಳನ್ನು ಗಾಢನಂಬಿಕೆಯೊಂದಿಗೆ ಕಲಿಯುವಲ್ಲಿ ಅವನ ತಾತ ಅಲೆಕ್ಸಾಂಡರ್ ಬೆಲ್‌ ಹೆಚ್ಚಿನ ಶ್ರಮವಹಿಸಿದ. ಬೆಲ್‌ ತನ್ನ ೧೬ನೇ ವಯಸ್ಸಿಲ್ಲಿರುವಾಗ, ಸ್ಕಾಟ್ಲೆಂಡ್‌ನ ಮೋರೆಯ ಎಲ್ಜಿನ್‌‌ನಲ್ಲಿರುವ ವೆಸ್ಟನ್‌ ಹೌಸ್‌ ಅಕಾಡೆಮಿಯಲ್ಲಿ ವಾಗ್ವೈಖರಿ ಮತ್ತು ಸಂಗೀತದ ವಿಷಯಗಳ ಓರ್ವ "ವಿದ್ಯಾರ್ಥಿ-ಶಿಕ್ಷಕ"ನ ಸ್ಥಾನವೊಂದನ್ನು ಗಳಿಸಿದ. ಲ್ಯಾಟಿನ್‌ ಮತ್ತು ಗ್ರೀಕ್ ಭಾಷೆಗಳಲ್ಲಿನ ಓರ್ವ ವಿದ್ಯಾರ್ಥಿಯಾಗಿ ಅವನು ದಾಖಲಿಸಲ್ಪಟ್ಟಿದ್ದನಾದರೂ, ಆತ ಸ್ವತಃ ತರಗತಿಗಳಿಗೆ ಬೋಧನೆ ಮಾಡಿದ. ಇದಕ್ಕೆ ಪ್ರತಿಫಲವಾಗಿ ಊಟದ ವ್ಯವಸ್ಥೆ ಹಾಗೂ ಪ್ರತಿ ತರಗತಿಗೆ ೧೦ £ನಷ್ಟು ಹಣವನ್ನು ಪಡೆಯುವ ಗೌರವಕ್ಕೂ ಅವನು ಪಾತ್ರನಾದ. ನಂತರದ ವರ್ಷದಲ್ಲಿ, ಎಡಿನ್‌ಬರ್ಗ್ ವಿಶ್ವವಿದ್ಯಾಲಯ‌ವನ್ನು ದಾಖಲಾದ ಆತ, ಹಿಂದಿನ ವರ್ಷ ಅಲ್ಲಿ ಪ್ರವೇಶ ಪಡೆದಿದ್ದ ತನ್ನ ಹಿರಿಯ ಸೋದರನಾದ ಮೆಲ್‌ವಿಲ್ಲೆಯನ್ನು ಸೇರಿಕೊಂಡ.
ಕುಟುಂಬದ ದುರಂತ
೧೮೬೫ರಲ್ಲಿ, ಬೆಲ್‌ ಕುಟುಂಬವು ಲಂಡನ್‌‌‌‌ಗೆ ವರ್ಗಾವಣೆಗೊಂಡಾಗ, ಓರ್ವ ಸಹಾಯಕ ಶಿಕ್ಷಕನಾಗಿ ವೆಸ್ಟನ್‌ ಹೌಸ್‌ಗೆ ಬೆಲ್‌ ಹಿಂದಿರುಗಿದ ಮತ್ತು, ಕನಿಷ್ಟ ಪ್ರಮಾಣದಲ್ಲಿ ಪ್ರಯೋಗಾಲಯದ ಉಪಕರಣವನ್ನು ಬಳಸಿಕೊಂಡು ತನ್ನ ಬಿಡುವಿನ ವೇಳೆಯಲ್ಲಿ ಧ್ವನಿಯ ಮೇಲಿನ ಪ್ರಯೋಗಗಳನ್ನು ಮುಂದುವರಿಸಿದ. ಧ್ವನಿಯನ್ನು ಸಂವಹನ ಮಾಡಲು ವಿದ್ಯುಚ್ಚಕ್ತಿಯ ಮೇಲೆ ಪ್ರಯೋಗ ನಡೆಸುವುದರ ಕುರಿತು ಬೆಲ್‌ ಗಮನಹರಿಸಿದ ಮತ್ತು ನಂತರದಲ್ಲಿ ಸಾಮರ್‌ಸೆಟ್‌ ಕಾಲೇಜಿನಲ್ಲಿದ್ದ ತನ್ನ ಕೋಣೆಯಿಂದ ತನ್ನ ಓರ್ವ ಸ್ನೇಹಿತನ ಕೋಣೆಗೆ ತಂತಿ ಸಮಾಚಾರ ವ್ಯವಸ್ಥೆಯೊಂದನ್ನು ಅಳವಡಿಸಿದ. ಮುಖ್ಯವಾಗಿ ಬಳಲಿಕೆಯ ಕಾರಣದಿಂದಾಗಿ ೧೮೬೭ರ ವರ್ಷದ ಅಂತ್ಯದಾದ್ಯಂತ ಅವನ ಆರೋಗ್ಯಸ್ಥಿತಿಯು ತತ್ತರಿಸಿತು. ಅವನ ಕಿರಿಯ ಸೋದರನಾದ ಎಡ್ವರ್ಡ್‌ "ಟೆಡ್‌" ಕೂಡಾ ಇದೇ ರೀತಿಯಲ್ಲಿ ಹಾಸಿಗೆ ಹಿಡಿದಿದ್ದ. ಆತ ಕ್ಷಯರೋಗದಿಂದ ನರಳುತ್ತಿದ್ದುದು ಇದಕ್ಕೆ ಕಾರಣವಾಗಿತ್ತು. ಬೆಲ್‌ ತನ್ನ ಅನಾರೋಗ್ಯ ಸ್ಥಿತಿಯಿಂದ ಚೇತರಿಸಿಕೊಂಡ (ಅಷ್ಟು ಹೊತ್ತಿಗಾಗಲೇ ಪತ್ರ ವ್ಯವಹಾರಗಳಲ್ಲಿ ಆತ ತನ್ನ ಕುರಿತಾಗಿ "A.G. ಬೆಲ್‌" ಎಂದೇ ಉಲ್ಲೇಖಿಸುತ್ತಿದ್ದ) ಮತ್ತು ನಂತರದ ವರ್ಷದಲ್ಲಿ ಇಂಗ್ಲಂಡ್‌ನ ಸಾಮರ್‌ಸೆಟ್‌‌ನ ಬಾಥ್‌‌‌ನಲ್ಲಿರುವ ಸಾಮರ್‌ಸೆಟ್‌ ಕಾಲೇಜಿನಲ್ಲಿ ಓರ್ವ ಬೋಧಕನಾಗಿ ಸೇವೆ ಸಲ್ಲಿಸಿದ. ಅದೇ ವೇಳೆಗೆ ಅವನ ಸೋದರನ ದೇಹಸ್ಥಿತಿ ಹದಗೆಟ್ಟಿತು. ಎಡ್ವರ್ಡ್‌ ಮತ್ತೆಂದೂ ಚೇತರಿಸಿಕೊಳ್ಳದ ಸ್ಥಿತಿಯನ್ನು ತಲುಪಿದ್ದ. ತನ್ನ ಸೋದರನ ಸಾವಿನ ನಂತರ, ಬೆಲ್‌ ೧೮೬೭ರಲ್ಲಿ ತವರು ನೆಲಕ್ಕೆ ಮರಳಿದ. ಅವನ ಹಿರಿಯ ಸೋದರನಾದ "ಮೆಲ್ಲಿ" ಅಷ್ಟು ಹೊತ್ತಿಗೆ ಮದುವೆಮಾಡಿಕೊಂಡು ಬೇರೆಡೆಗೆ ತೆರಳಿದ್ದ. ಲಂಡನ್‌‌‌ನಿನ ಯೂನಿವರ್ಸಿಟಿ ಕಾಲೇಜಿನಲ್ಲಿ ಪದವಿಯೊಂದನ್ನು ಪಡೆಯುವ ಹೆಬ್ಬಯಕೆಯೊಂದಿಗೆ, ಬೆಲ್‌ ತನ್ನ ಮುಂದಿನ ವಷಗಳನ್ನು ಪದವಿ ಪರೀಕ್ಷೆಗಳಿಗೆ ಸಂಬಂಧಿಸಿದ ಸಿದ್ಧತೆಯ ಅವಧಿಯಾಗಿ ಪರಿಗಣಿಸಿ, ತನ್ನ ಕುಟುಂಬದ ವಾಸಸ್ಥಾನದಲ್ಲಿ ಅಧ್ಯಯನ ಮಾಡಲು ತನ್ನ ಬಿಡುವಿನ ವೇಳೆಯನ್ನು ಬಳಸಿಕೊಂಡ. ಗೋಚರಿಸುವ ಮಾತಿನ ಪ್ರಮಾಣೀಕರಣಗಳು ಹಾಗೂ ಉಪನ್ಯಾಸಗಳಲ್ಲಿ ತನ್ನ ತಂದೆಗೆ ನೆರವಾಗುವ ಬೆಲ್‌ನ ಕಾರ್ಯಚಟುವಟಿಕೆಯು, ಸುಸಾನ್ನಾ E. ಹಲ್‌ ಎಂಬುವವರು ಕಿವುಡರಿಗಾಗಿ ಲಂಡನ್‌‌‌‌‌ನ ಸೌತ್‌ ಕೆನ್ಸಿಂಗ್ಟನ್‌‌‌‌‌ನಲ್ಲಿ ಸ್ಥಾಪಿಸಿರುವ ಖಾಸಗಿ ಶಾಲೆಯವರೆಗೂ ಅವನನ್ನು ಕರೆದೊಯ್ದಿತು. ಅವನ ಮೊದಲ ಇಬ್ಬರು ವಿದ್ಯಾರ್ಥಿಗಳು "ಕಿವುಡ ಮೂಗ" ಹುಡುಗಿಯರಾಗಿದ್ದು, ಅವನ ಬೋಧನೆಯಡಿಯಲ್ಲಿ ಅವರು ಗಮನಾರ್ಹವಾದ ಪ್ರಗತಿಯನ್ನು ಸಾಧಿಸಿದರು. ಅವನ ಹಿರಿಯ ಸೋದರನು, ತನ್ನದೇ ಆದ ವಾಗ್ವೈಖರಿ ಶಾಲೆಯನ್ನು ತೆರೆಯುವುದು, ಆವಿಷ್ಕಾರವೊಂದರ ಮೇಲೆ ಒಂದು ಸ್ವಾಮ್ಯದ ಹಕ್ಕುಪತ್ರಕ್ಕಾಗಿ ಅರ್ಜಿಸಲ್ಲಿಸುವುದು, ಮತ್ತು ಸಮುದಾಯವೊಂದನ್ನು ಶುರುಮಾಡುವುದೂ ಸೇರಿದಂತೆ ಅನೇಕ ರಂಗಗಳಲ್ಲಿ ಯಶಸ್ಸನ್ನು ಸಾಧಿಸುವವನಂತೆ ಕಂಡರೆ, ಬೆಲ್‌ ಓರ್ವ ಶಿಕ್ಷಕನಾಗಿ ಮುಂದುವರಿದ. ಆದಾಗ್ಯೂ, ೧೮೭೦ರ ಮೇ ತಿಂಗಳಲ್ಲಿ, ಕ್ಷಯರೋಗದಿಂದ ಉಂಟಾದ ಸಂಕೀರ್ಣತೆಗಳ ಕಾರಣದಿಂದಾಗಿ ಮೆಲ್‌ವಿಲ್ಲೆ ತೀರಿಕೊಂಡ. ಇದು ಒಂದು ಕೌಟುಂಬಿಕ ಬಿಕ್ಕಟ್ಟನ್ನು ಉಂಟುಮಾಡಿತು. ಅವನ ತಂದೆಯೂ ಕೂಡಾ ತನ್ನ ಮುಂಚಿನ ಜೀವನದಲ್ಲಿ ನಿತ್ರಾಣಗೊಳಿಸುವ ಕಾಯಿಲೆಯೊಂದರಿಂದ ನರಳಿದ್ದ ಮತ್ತು ನ್ಯೂಫೌಂಡ್‌ಲ್ಯಾಂಡ್‌‌‌‌ನಲ್ಲಿನ ಒಂದು ಚೇತರಿಕೆಯ ಧಾಮದಿಂದ ಚಿಕಿತ್ಸೆ ಪಡೆದ ನಂತರ ತನ್ನ ಆರೋಗ್ಯಭಾಗ್ಯವನ್ನು ಮರುಗಳಿಸಿದ್ದ. ತಮ್ಮ ಉಳಿದ ಮಗನೂ ಸಹ ರೋಗಪ್ರಕೃತಿಯವನಾಗಿದ್ದ ಎಂಬುದು ಬೆಲ್‌ನ ಹೆತ್ತವರಿಗೆ ಅರಿವಾದಾಗ, ಒಂದು ದೂರದೃಷ್ಟಿಯೊಂದಿಗಿನ ವರ್ಗಾವಣೆಯ ಕುರಿತಾದ ಯೋಜನೆಯಲ್ಲಿ ಅವರು ತೊಡಗಿಸಿಕೊಂಡರು. ಈ ನಿಟ್ಟಿನಲ್ಲಿ ನಿರ್ಣಾಯಕವಾಗಿ ನಡೆದುಕೊಂಡ ಅಲೆಕ್ಸಾಂಡರ್ ಮೆಲ್‌ವಿಲ್ಲೆ ಬೆಲ್‌, ಕುಟುಂಬದ ಎಲ್ಲಾ ಆಸ್ತಿಗಳನ್ನೂ ಮಾರಾಟಮಾಡುವುದಕ್ಕಾಗಿ ವ್ಯವಸ್ಥೆ ಮಾಡಲು ಬೆಲ್‌ಗೆ ಕೇಳಿಕೊಂಡ. ಅಷ್ಟೇ ಅಲ್ಲ, ತನ್ನ ಸೋದರನ ಎಲ್ಲ ವ್ಯವಹಾರಗಳನ್ನೂ ಸಮಾಪ್ತಿಗೊಳಿಸಲು (ಉಚ್ಚಾರಣೆ ಮಾಡುವಾಗ ತೊದಲುತ್ತಿದ್ದ ತನ್ನ ಕೊನೆಯ ವಿದ್ಯಾರ್ಥಿಯನ್ನು ಗುಣಪಡಿಸುವುದಕ್ಕೋಸ್ಕರ ಬೆಲ್‌ ಅವನನ್ನು ತನ್ನ ಸುಪರ್ದಿಗೆ ತೆಗೆದುಕೊಂಡ) ಮತ್ತು "ಪಶ್ಚಿಮಾರ್ಧ ಗೋಳದೆಡೆಗೆ (ಅಥವಾ ಉತ್ತರ ಅಮೆರಿಕಾ ಮತ್ತು ದಕ್ಷಿಣ ಅಮೆರಿಕಾದೆಡೆಗೆ) ತೆರಳಲು ಸಿದ್ಧರಾಗಿರುವ ತನ್ನ ತಂದೆ-ತಾಯಿಯರನ್ನು ಸೇರಲು ವ್ಯವಸ್ಥೆ ಮಾಡುವಂತೆಯೂ ತಿಳಿಸಿದ. ಒಲ್ಲದ ಮನಸ್ಸಿನೊಂದಿಗೆ, ಬೆಲ್‌ ಕೂಡಾ ಮೇರಿ ಎಕಲ್‌ಸ್ಟನ್‌ ಜೊತೆಗಿನ ಸಂಬಂಧವೊಂದನ್ನು ಸಮಾಪ್ತಿಗೊಳಿಸಬೇಕಾಗಿ ಬಂತು. ಏಕೆಂದರೆ, ಅವನು ಸಂಶಯದಿಂದ ಊಹಿಸಿದಂತೆಯೇ, ಇಂಗ್ಲಂಡ್‌ನ್ನು ತೊರೆದು ಅವನೊಂದಿಗೆ ಇರಲು ಅವಳು ಸಿದ್ಧಳಿರಲಿಲ್ಲ.
ಕೆನಡಾ
೧೮೭೦ರಲ್ಲಿ, ತನ್ನ ೨೩ನೇ ವಯಸ್ಸಿನಲ್ಲಿ, ಬೆಲ್‌, ಅವನ ಸೋದರನ ವಿಧವೆ, ಕ್ಯಾರಲೀನ್‌ (ಮಾರ್ಗರೆಟ್‌ ಒಟ್ಟಾವೆ), ಮತ್ತು ಅವನ ಹೆತ್ತವರ ಜೊತೆಯಲ್ಲಿ SS ನೆಸ್ಟೋರಿಯನ್‌ ಹಡಗನ್ನೇರಿಕೊಂಡು ಕೆನಡಾಕ್ಕೆ ಪ್ರಯಾಣ ಬೆಳೆಸಿದ. ಕ್ವೆಬೆಕ್‌ ನಗರದಲ್ಲಿ ಇಳಿದ ನಂತರ, ಬೆಲ್ ಕುಟುಂಬಿಕರು ಮಾಂಟ್ರಿಯಲ್‌ ಕಡೆಗಿನ ರೈಲನ್ನು ಹತ್ತಿದರು ಮತ್ತು ನಂತರದಲ್ಲಿ ಒಂಟಾರಿಯೊದ ಪ್ಯಾರಿಸ್‌‌ಗೆ ತೆರಳಿದರು. ರೆವರೆಂಡ್‌ ಥಾಮಸ್‌ ಹೆಂಡರ್‌ಸನ್‌ ಎಂಬ ಓರ್ವ ಕುಟುಂಬದ ಸ್ನೇಹಿತನೊಂದಿಗೆ ಉಳಿದುಕೊಳ್ಳುವುದು ಅವರ ಉದ್ದೇಶವಾಗಿತ್ತು. ಹೆಂಡರ್‌ಸನ್‌ ಕುಟುಂಬದೊಂದಿಗೆ ಕೆಲಕಾಲ ಇದ್ದ ನಂತರ, ಒಂಟಾರಿಯೊದ ಬ್ರಾಂಟ್‌ಫೋರ್ಡ್‌ ಸಮೀಪವಿರುವ ಟ್ಯುಟಿಲೊ ಹೈಟ್ಸ್‌ (ಈಗ ಇದನ್ನು ಟ್ಯುಟಿಲಾ ಹೈಟ್ಸ್‌ ಎಂದು ಕರೆಯಲಾಗುತ್ತದೆ) ಎಂಬಲ್ಲಿ ಹತ್ತೂವರೆ ಎಕರೆಯಷ್ಟಿದ್ದ ಒಂದು ತೋಟವನ್ನು ಬೆಲ್‌ ಕುಟುಂಬವು ಖರೀದಿಸಿತು. ಒಂದು ಹಣ್ಣಿನ ತೋಟ, ದೊಡ್ಡದಾದ ತೋಟದಮನೆ, ಕುದುರೆಲಾಯ, ಹಂದಿಯ ರೊಪ್ಪ, ಕುಕ್ಕುಟಗೃಹ ಮತ್ತು ಒಂದು ಸಾಗಣೆಯ ಮನೆ ಇಷ್ಟನ್ನು ಸದರಿ ಆಸ್ತಿಯು ಒಳಗೊಂಡಿದ್ದು, ಅದು ಗ್ರಾಂಡ್‌ ನದಿಯ ಅಂಚಿನಲ್ಲಿತ್ತು. ಈ ವಸತಿ ನಿವೇಶನದಲ್ಲಿ, ಮಾರ್ಪಡಿಸಲಾದ ಸಾಗಣೆಯ ಮನೆಯಲ್ಲಿ ಬೆಲ್‌ ತನ್ನದೇ ಸ್ವಂತದ ಕಾರ್ಯಾಗಾರವನ್ನು ನಿರ್ಮಿಸಿಕೊಂಡ. ನದಿಗಿಂತ ಮೇಲಿದ್ದ ಸ್ವತ್ತಿನ ಹಿಂಭಾಗದಲ್ಲಿದ್ದ ಮರಗಳಲ್ಲಿ ಆಯಕಟ್ಟಾಗಿ ನೆಲೆಸಿದ್ದ, ತನ್ನ "ಕನಸು ಕಾಣುವ ಜಾಗ" ಎಂದು ಅವನಿಂದ ಕರೆಯಲ್ಪಡುತ್ತಿದ್ದ ಒಂದು ದೊಡ್ಡದಾದ ಪೊಟರೆಯ ಸಮೀಪದಲ್ಲಿ ಈ ಕಾರ್ಯಾಗಾರವಿತ್ತು. ಕೆನಡಾದಲ್ಲಿ ಬಂದಿಳಿದ ಮೇಲಿನ ತನ್ನ ಅಲ್ಪಾರೋಗ್ಯದ ಸ್ಥಿತಿಯ ಹೊರತಾಗಿಯೂ, ಅಲ್ಲಿನ ಹವಾಮಾನ ಮತ್ತು ಪರಿಸರವು ತನ್ನ ಅಭಿರುಚಿಗೆ ತಕ್ಕಂತೆಯೇ ಇರುವುದನ್ನು, ಮತ್ತು ಕ್ಷಿಪ್ರವಾಗಿ ಸುಧಾರಿಸಿರುವುದನ್ನು ಬೆಲ್‌ ಕಂಡುಕೊಂಡ. ಮಾನವ ಧ್ವನಿಯ ಅಧ್ಯಯನದಲ್ಲಿನ ತನ್ನ ಆಸಕ್ತಿಯನ್ನು ಅವನು ಮುಂದುವರಿಸಿದ ಮತ್ತು ಒನೊಂಡಾಗಾದಲ್ಲಿನ ನದಿಯ ಉದ್ದಕ್ಕೂ ಆರು ರಾಷ್ಟ್ರಗಳ ಮೀಸಲನ್ನು ಅವನು ಆವಿಷ್ಕರಿಸಿದಾಗ, ಆತ ಮೊಹಾವ್ಕ್‌ ಭಾಷೆಯನ್ನು ಕಲಿತುಕೊಂಡ ಮತ್ತು ಅದರ ಅಲಿಖಿತ ಶಬ್ದಭಂಡಾರವನ್ನು ಗೋಚರಿಸುವ ಮಾತಿನ ಸಂಕೇತಗಳಾಗಿ ಅನುವಾದಿಸಿದ. ತನ್ನ ಕಾರ್ಯಕ್ಕಾಗಿ, ಬೆಲ್‌ಗೆ ಗೌರವ ಮುಖ್ಯಸ್ಥನ ಪಟ್ಟವನ್ನು ನೀಡಿ ಗೌರವಿಸಲಲಾಯಿತು ಮತ್ತು ಅವನು ಸಮಾರಂಭವೊಂದರಲ್ಲಿ ಪಾಲ್ಗೊಂಡು ಮೊಹಾವ್ಕ್‌ ಶೈಲಿಯ ತಲೆಯುಡುಗೆಯೊಂದನ್ನು ಧರಿಸಿದ ಮತ್ತು ಅಲ್ಲಿನ ಸಾಂಪ್ರದಾಯಿಕ ನೃತ್ಯಗಳನ್ನು ಮಾಡಿದ. ತನ್ನ ಕಾರ್ಯಾಗಾರವನ್ನು ಸ್ಥಾಪಿಸಿದ ನಂತರ, ವಿದ್ಯುಚ್ಚಕ್ತಿ ಮತ್ತು ಧ್ವನಿಯೊಂದಿಗಿನ ಹೆಲ್ಮ್‌ಹೋಲ್ಟ್ಜ್‌‌ನ ಕೃತಿಯನ್ನು ಆಧರಿಸಿದ ತನ್ನ ಪ್ರಯೋಗಗಳನ್ನು ಬೆಲ್‌ ಮುಂದುವರಿಸಿದ. ಅವನು ಒಂದು ಪಿಯಾನೊವನ್ನು ವಿನ್ಯಾಸಗೊಳಿಸಿದ. ಇದು ವಿದ್ಯುಚ್ಚಕ್ತಿಯ ನೆರವಿನಿಂದ ತನ್ನ ಸಂಗೀತವನ್ನು ಬಹಳ ದೂರದವರೆಗೆ ರವಾನಿಸಬಲ್ಲ ಸಾಮರ್ಥ್ಯವನ್ನು ಹೊಂದಿತ್ತು. ಒಮ್ಮೆಗೆ ಕುಟುಂಬವು ನೆಲೆಗೊಂಡ ನಂತರ, ಒಂದು ಬೋಧನಾ ಆಚರಣೆ ಅಥವಾ ಪರಿಪಾಠವನ್ನು ಸ್ಥಾಪಿಸಲು ಬೆಲ್‌ ಮತ್ತು ಅವನ ತಂದೆ ಯೋಜನೆಗಳನ್ನು ಹಾಕಿಕೊಂಡರು ಮತ್ತು ೧೮೭೧ರಲ್ಲಿ ತನ್ನ ತಂದೆಯೊಂದಿಗೆ ಬೆಲ್‌ ಮಾಂಟ್ರಿಯಲ್‌ಗೆ ತೆರಳಿದ. ಇಲ್ಲಿ ತನ್ನ ಗೋಚರಿಸುವ ಮಾತಿನ ಪದ್ಧತಿಯನ್ನು ಬೋಧಿಸಲು ಮೆಲ್‌ವಿಲ್ಲೆಗೆ ಒಂದು ಸ್ಥಾನದ ಪ್ರಸ್ತಾವವನ್ನು ಒಡ್ಡಲಾಗಿತ್ತು.
ಕಿವುಡರೊಂದಿಗಿನ ಕೆಲಸ
ತರುವಾಯ ಅವನ ತಂದೆಯು ಬಾಸ್ಟನ್‌ ಸ್ಕೂಲ್‌ ಫಾರ್‌ ಡೆಫ್‌ ಮ್ಯೂಟ್ಸ್‌‌‌‌ನ (ಈಗ ಈ ಶಿಕ್ಷಣಸಂಸ್ಥೆಯು ಸಾರ್ವಜನಿಕವಾಗಿರುವ ಹೊರೇಸ್‌ ಮಾನ್‌ ಸ್ಕೂಲ್‌ ಫಾರ್‌ ದಿ ಡೆಫ್‌ ಎಂಬುದಾಗಿ ಮುಂದುವರಿಸಲ್ಪಟ್ಟಿದೆ) ಪ್ರಾಂಶುಪಾಲೆಯಾದ ಸಾರಾ ಫುಲ್ಲರ್‌ಳಿಂದ ಆಹ್ವಾನಿಸಲ್ಪಟ್ಟ. ಇದು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಮ್ಯಾಸಚೂಸೆಟ್ಸ್‌‌‌ನ ಬಾಸ್ಟನ್‌‌ನಲ್ಲಿದ್ದ ಶಾಲೆಯಾಗಿದ್ದು, ಫುಲ್ಲರ್‌ಳ ಬೋಧಕರಿಗೆ ತರಬೇತಿಯನ್ನು ನೀಡುವ ಮೂಲಕ ಗೋಚರಿಸುವ ಮಾತಿನ ವ್ಯವಸ್ಥೆಯನ್ನು ಪರಿಚಯಿಸಲು ಅವನಿಗೆ ಈ ಆಹ್ವಾನ ಸಿಕ್ಕಿತ್ತು. ಆದರೆ ತನ್ನ ಮಗನ ಪರವಾಗಿ ಆತ ಈ ಹುದ್ದೆಯನ್ನು ನಿರಾಕರಿಸಿದ. ೧೮೭೧ರ ಏಪ್ರಿಲ್‌ನಲ್ಲಿ ಬಾಸ್ಟನ್‌ಗೆ ಪ್ರಯಾಣ ಬೆಳೆಸಿದ ಬೆಲ್‌, ಶಾಲೆಯ ಬೋಧಕರಿಗೆ ತರಬೇತಿ ನೀಡುವಲ್ಲಿ ಯಶಸ್ಸನ್ನು ಸಾಬೀತುಮಾಡಿದ. ಕನೆಕ್ಟಿಕಟ್‌‌ನ ಹಾರ್ಟ್‌ಫೋರ್ಡ್‌‌‌ನಲ್ಲಿನ ಅಮೆರಿಕನ್‌ ಅಸೈಲಮ್‌ ಫಾರ್‌ ಡೆಫ್‌-ಮ್ಯೂಟ್ಸ್‌‌‌‌‌ ಸಂಸ್ಥೆಯಲ್ಲಿ ಹಾಗೂ ಮ್ಯಾಸಚೂಸೆಟ್ಸ್‌‌‌‌ನ ನಾರ್ಥಾಂಪ್ಟನ್‌‌‌‌‌‌ನಲ್ಲಿನ ಕ್ಲಾರ್ಕ್‌ ಸ್ಕೂಲ್‌ ಫಾರ್‌ ದಿ ಡೆಫ್‌ ಸಂಸ್ಥೆಯಲ್ಲಿ ಇದೇ ವಿಷಯಕ್ರಮವನ್ನು ಪುನರಾವರ್ತಿಸಲು ಅವನನ್ನು ತರುವಾಯ ಕೇಳಲಾಯಿತು. ವಿದೇಶದಲ್ಲಿ ಆರು ತಿಂಗಳ ಅವಧಿಯನ್ನು ಕಳೆದ ನಂತರ ಬ್ರಾಂಟ್‌ಫೋರ್ಡ್‌ಗೆ ಮರಳಿದ ಬೆಲ್‌, "ಸಂಗತ ತಂತಿ ಸಮಾಚಾರ ವ್ಯವಸ್ಥೆ"ಯೊಂದಿಗಿನ ತನ್ನ ಪ್ರಯೋಗಗಳನ್ನು ಮುಂದುವರಿಸಿದ. ಪ್ರತಿಯೊಂದು ಸಂದೇಶವೂ ಒಂದು ಭಿನ್ನವಾದ ಸ್ಥಾಯಿ ಅಥವಾ ತೀವ್ರತೆಯಲ್ಲಿ ಸಂವಹನಗೊಂಡಿದ್ದೇ ಆದರೆ, ಒಂದು ಏಕ ತಂತಿಯ ಮೂಲಕವೇ ಸಂದೇಶಗಳನ್ನು ಕಳಿಸಲು ಸಾಧ್ಯ ಎಂಬುದು ಅವನ ಉಪಕರಣದ ಹಿಂದಿನ ಮೂಲ ಪರಿಕಲ್ಪನೆಯಾಗಿತ್ತು. ಆದರೆ ಇದು ಕೈಗೂಡಲು ಸಂವಾಹಕ ಯಂತ್ರ ಹಾಗೂ ಗ್ರಾಹಕಭಾಗ ಈ ಎರಡರ ಮೇಲೂ ಕಾರ್ಯನಿರ್ವಹಿಸುವುದು ಅಗತ್ಯವಾಗಿತ್ತು. ತನ್ನ ಭವಿಷ್ಯದ ಕುರಿತು ಖಾತ್ರಿಯಿಲ್ಲದ ಅವನು, ತನ್ನ ಅಧ್ಯಯನಗಳನ್ನು ಸಂಪೂರ್ಣಗೊಳಿಸಲು ಲಂಡನ್‌ಗೆ ಹಿಂದಿರುಗುವುದನ್ನು ಮೊದಲು ಪರಿಗಣಿಸಿದ್ದ. ಆದರೆ ಓರ್ವ ಶಿಕ್ಷಕನಾಗಿ ಬಾಸ್ಟನ್‌ಗೆ ಹಿಂದಿರುಗಲು ಅವನು ನಿರ್ಧರಿಸಿದ. ತನ್ನ ಮಗನು ಅವನದೇ ಆದ ಖಾಸಗಿ ವೃತ್ತಿಯನ್ನು ಸ್ಥಾಪಿಸಿಕೊಳ್ಳುವಲ್ಲಿ ಅವನ ತಂದೆ ನೆರವಾದ. ಈ ನಿಟ್ಟಿನಲ್ಲಿ ಒಂದು ಶಿಫಾರಸನ್ನು ಪಡೆಯಲು ಕ್ಲಾರ್ಕ್‌ ಸ್ಕೂಲ್‌ ಫಾರ್‌ ದಿ ಡೆಫ್‌ನ ಅಧ್ಯಕ್ಷನಾದ ಗಾರ್ಡಿನರ್‌ ಗ್ರೀನ್‌ ಹಬಾರ್ಡ್‌ ಎಂಬಾತನನ್ನು ಅವನು ಸಂಪರ್ಕಿಸಿದ. ತನ್ನ ತಂದೆಯ ಪದ್ಧತಿಯನ್ನು ಬೋಧಿಸುತ್ತಾ, ೧೮೭೨ರ ಅಕ್ಟೋಬರ್‌ನಲ್ಲಿ ತನ್ನದೇ ಆದ "ಸ್ಕೂಲ್‌ ಆಫ್‌ ವೋಕಲ್‌ ಫಿಸಿಯಾಲಜಿ ಅಂಡ್‌ ಮೆಕ್ಯಾನಿಕ್ಸ್‌ ಆಫ್‌ ಸ್ಪೀಚ್‌" ಎಂಬ ಶಾಲೆಯನ್ನು ಬಾಸ್ಟನ್‌ನಲ್ಲಿ ಅಲೆಕ್ಸಾಂಡರ್ ಬೆಲ್‌‌ ಪ್ರಾರಂಭಿಸಿದ. ಇದು ಒಂದು ಬೃಹತ್‌ ಸಂಖ್ಯೆಯ ಕಿವುಡು ವಿದ್ಯಾರ್ಥಿಗಳನ್ನು ಆಕರ್ಷಿಸಿತಲ್ಲದೇ, ಅವನ ಮೊದಲನೇ ತರಗತಿಯಲ್ಲೇ ೩೦ ವಿದ್ಯಾರ್ಥಿಗಳು ಜಮಾವಣೆಗೊಳ್ಳುವಂತಾಯಿತು. ಓರ್ವ ಖಾಸಗಿ ಬೋಧಕನಾಗಿ ಅವನು ಕೆಲಸ ಮಾಡುತ್ತಿದ್ದಾಗ, ಹೆಲೆನ್‌ ಕೆಲ್ಲರ್‌ ಅವನ ಅತ್ಯಂತ ಪ್ರಖ್ಯಾತ ವಿದ್ಯಾರ್ಥಿಗಳಲ್ಲಿ ಒಬ್ಬಳಾಗಿದ್ದಳು. ನೋಡಲು, ಕೇಳಲು ಅಥವಾ ಮಾತಾಡಲು ಅಸಮರ್ಥಳಾದ ಓರ್ವ ಪುಟ್ಟ ಮಗುವಾಗಿ ಅವನ ಬಳಿಗೆ ಅವಳು ಬಂದುಸೇರಿಕೊಂಡಿದ್ದಳು. ಆ ಒಂದು "ಪ್ರತ್ಯೇಕಿಸುವ ಮತ್ತು ವಿಮುಖಗೊಳಿಸುವ ಅಮಾನವೀಯ ಮೌನದ" ಒಳಹೊಕ್ಕು ನೋಡುವಿಕೆಗೆ ಬೆಲ್‌ ತನ್ನ ಜೀವನವನ್ನು ಸಮರ್ಪಿಸಿಕೊಂಡಿದ್ದ ಎಂದು ಅವಳು ನಂತರದಲ್ಲಿ ಹೇಳಿದ್ದಳು. ಬೆಲ್‌ ಸೇರಿದಂತೆ ಆ ಕಾಲದ ಹಲವಾರು ಪ್ರಭಾವೀ ಜನರು ಬೇರುಸಹಿತ ಕಿತ್ತುಹಾಕಬೇಕಾದ ಒಂದು ಸಮಸ್ಯೆಯಾಗಿ ಕಿವುಡುತನವನ್ನು ನೋಡಿದ್ದರು, ಮತ್ತು ಸಂಪನ್ಮೂಲಗಳು ಹಾಗೂ ಪ್ರಯತ್ನದ ನೆರವಿನೊಂದಿಗೆ ಕಿವುಡರಿಗೆ ಮಾತನಾಡುವುದನ್ನು ಕಲಿಸಲು ಮತ್ತು ಅವರು ಸಂಕೇತ ಭಾಷೆಯನ್ನು ಬಳಸದಂತೆ ತಪ್ಪಿಸಲು ತಮ್ಮಿಂದ ಸಾಧ್ಯವಿದೆ ಎಂದು ನಂಬಿದ್ದರು. ಅಷ್ಟೇ ಅಲ್ಲ, ಹೀಗೆ ಮಾಡುವುದರಿಂದ ಕಿವುಡುತನದಿಂದಾಗಿ ಅನೇಕಬಾರಿ ಅವರನ್ನು ಹೊರಗಿಡುವ ಪರಿಸ್ಥಿತಿಯನ್ನು ತಪ್ಪಿಸಿ ವಿಶಾಲವ್ಯಾಪ್ತಿಯ ಸಮಾಜದೊಳಗೆ ಅವರ ಏಕೀಕರಣ ಸಾಧ್ಯವಾಗುತ್ತದೆ ಎಂಬುದೂ ಸಹ ಅವರೆಲ್ಲರ ನಂಬಿಕೆಯಾಗಿತ್ತು. ಆದಾಗ್ಯೂ, ಹಲವಾರು ಶಾಲೆಗಳಲ್ಲಿ ಮಕ್ಕಳನ್ನು ಕೆಟ್ಟದಾಗಿ ನಡೆಸಿಕೊಳ್ಳಲಾಗುತ್ತಿತ್ತು. ಉದಾಹರಣೆಗೆ, ಕೈಬೆರಳಿನ ಸಂಕೇತಗಳು ಮಾತ್ರವೇ ಆ ಕಿವುಡು ಮಕ್ಕಳಿಗೆ ತಿಳಿದಿದ್ದ ಏಕೈಕ ಭಾಷೆಯಾಗಿದ್ದಾಗಲೂ ಸಹ, ಅವರು ಆ ಮೂಲಕ ಸಂವಹನೆ ನಡೆಸಲು ಆಗದಂಥ ರೀತಿಯಲ್ಲಿ ಅವರ ಕೈಗಳನ್ನು ಬೆನ್ನಹಿಂದೆ ಕಟ್ಟಲಾಗುತ್ತಿತ್ತು ಮತ್ತು ಮೌಖಿಕ ಸಂವಹನೆಯ ಪ್ರಯತ್ನ ಮಾಡುವಂತೆ ಅವರನ್ನು ಬಲವಂತಪಡಿಸಲಾಗುತ್ತಿತ್ತು.
ಪ್ರಯೋಗಪರೀಕ್ಷೆಯ ಮುಂದುವರಿಕೆ
ನಂತರದ ವರ್ಷದಲ್ಲಿ, ವಾಕ್‌ ಶಕ್ತಿ ಕಲೆಯ ಬಾಸ್ಟನ್‌ ವಿಶ್ವವಿದ್ಯಾಲಯದ ಶಾಲೆಯಲ್ಲಿ ಗ್ರಹಾಂಬೆಲ್‌ ಧ್ವನಿ ಶರೀರವಿಜ್ಞಾನ ಮತ್ತು ವಾಗ್ವೈಖರಿ ವಿಷಯಗಳ ಪ್ರಾಧ್ಯಾಪಕನಾದ. ಈ ಕಾಲದ ಅವಧಿಯಲ್ಲಿ, ಕೆನಡಾದ ತನ್ನ ಮನೆಯಲ್ಲಿ ಬೇಸಿಗೆ ಕಾಲವನ್ನು ಕಳೆಯುತ್ತಾ, ಬಾಸ್ಟನ್‌ ಮತ್ತು ಬ್ರಾಂಟ್‌ಫೋರ್ಡ್ ನಡುವೆ ಅವನು ಪರ್ಯಾಯವಾಗಿ ಬದಲಾಯಿಸುತ್ತಿದ್ದ. ಬಾಸ್ಟನ್‌ ವಿಶ್ವವಿದ್ಯಾಲಯದಲ್ಲಿದ್ದಾಗ, ಆ ನಗರದಲ್ಲಿ ವಾಸವಾಗಿದ್ದ ಅನೇಕ ವಿಜ್ಞಾನಿಗಳು ಹಾಗೂ ಆವಿಷ್ಕಾರಕರಿಂದ ಸೃಷ್ಟಿಸಲ್ಪಟ್ಟ ಸಂಭ್ರಮ-ಉತ್ತೇಜನದಿಂದ ಬೆಲ್‌ "ರಭಸವಾಗಿ ಸೆಳೆಯಲ್ಪಟ್ಟ". ಧ್ವನಿಯಲ್ಲಿನ ತನ್ನ ಸಂಶೋಧನೆಯನ್ನು ಅವನು ಮುಂದುವರಿಸಿದ ಮತ್ತು ಸಂಗೀತದ ಸ್ವರಚಿಹ್ನೆಗಳನ್ನು ರವಾನಿಸಲು ಹಾಗೂ ಮಾತನ್ನು ಸ್ಪಷ್ಟವಾಗಿ ಉಚ್ಚರಿಸಲು ಇರುವ ವಿಧಾನವೊಂದನ್ನು ಕಂಡುಹಿಡಿಯಲು ಹೆಣಗಾಡಿದ. ಆದರೆ, ತನ್ನ ಪ್ರಯೋಗಗಳಲ್ಲೇ ಅವನು ಮುಳುಗಿದ್ದನಾದರೂ ಪ್ರಯೋಗಪರೀಕ್ಷೆಗೆ ಸಾಕಷ್ಟು ಸಮಯವನ್ನು ವಿನಿಯೋಗಿಸಲು ಅವನಿಗೆ ಕಷ್ಟಕರವಾಗಿ ಪರಿಣಮಿಸಿತು. ದಿನಗಳು ಹಾಗೂ ಸಂಜೆಗಳನ್ನು ಅವನ ಬೋಧನೆಗಳು ಹಾಗೂ ಖಾಸಗಿ ತರಗತಿಗಳು ಆಕ್ರಮಿಸಿಕೊಂಡಿರುತ್ತಿದ್ದುದರಿಂದ, ರಾತ್ರಿ ಬಹಳಹೊತ್ತಿನವರೆಗೂ ಎಚ್ಚರವಿರುವುದನ್ನು ಶುರುಮಾಡಿಕೊಂಡ ಬೆಲ್‌, ತನ್ನ ಭೋಜನಗೃಹದಲ್ಲಿನ ಬಾಡಿಗೆಗೆ ಪಡೆದ ಸೌಕರ್ಯಗಳಲ್ಲೇ ಪ್ರಯೋಗದ ಮೇಲೆ ಪ್ರಯೋಗವನ್ನು ನಡೆಸುತ್ತಾ ಹೋದ. ಹೀಗೆ "ರಾತ್ರಿಯ ಗೂಬೆ"ಯಂತೆ ತಡರಾತ್ರಿಯವರೆಗೆ ಕೆಲಸವನ್ನು ಮುಂದುವರಿಸಿಕೊಂಡು ಹೋಗುತ್ತಿದ್ದ ಆತ, ತನ್ನ ಕೆಲಸವು ಯಾರದ್ದಾದರೂ ಕಣ್ಣಿಗೆ ಬೀಳಬಹುದು ಎಂದು ಕಳವಳಗೊಂಡಿದ್ದ. ಹೀಗಾಗಿ ತನ್ನ ಟಿಪ್ಪಣಿ ಪುಸ್ತಕಗಳು ಹಾಗೂ ಪ್ರಯೋಗಾಲಯದ ಉಪಕರಣವನ್ನು ಬೀಗಹಾಕಿ ಭದ್ರಪಡಿಸುವಲ್ಲಿ ಆತ ಹೆಚ್ಚಿನ ಶ್ರಮವನ್ನು ವಹಿಸಿದ. ವಿಶೇಷವಾಗಿ ರೂಪಿಸಲ್ಪಟ್ಟ ಒಂದು ಮೇಜನ್ನು ಹೊಂದಿದ್ದ ಬೆಲ್‌, ಅದರಲ್ಲಿ ತನ್ನ ಟಿಪ್ಪಣಿಗಳು ಹಾಗೂ ಉಪಕರಣಗಳನ್ನು ಒಂದು ಭದ್ರಪಡಿಸಬಹುದಾದ ಹೊದಿಕೆಯೊಳಗೆ ಇರಿಸುತ್ತಿದ್ದ. ಪರಿಸ್ಥಿತಿಯನ್ನ ಮತ್ತಷ್ಟು ಕೆಡಿಸುವಂತೆ, ತೀವ್ರ ಸ್ವರೂಪದ ತಲೆನೋವುಗಳಿಂದ ಅವನ ಆರೋಗ್ಯವು ಹದಗೆಟ್ಟಿತು. ೧೮೭೩ರ ಶರತ್ಕಾಲದಲ್ಲಿ ಬಾಸ್ಟನ್‌ಗೆ ಹಿಂದಿರುಗಿದ ಬೆಲ್‌, ಧ್ವನಿಯಲ್ಲಿನ ತನ್ನ ಪ್ರಯೋಗಗಳ ಮೇಲೆ ಗಮನವನ್ನು ಕೇಂದ್ರೀಕರಿಸಲು ಒಂದು ಮಹತ್ವಪೂರ್ಣ ನಿರ್ಧಾರವನ್ನು ತಳೆದ. ಸಾಕಷ್ಟು ಲಾಭದಾಯಕವಾಗಿದ್ದ, ಬಾಸ್ಟನ್‌ನಲ್ಲಿನ ತನ್ನ ಖಾಸಗಿ ವೃತ್ತಿಯನ್ನು ಬಿಟ್ಟುಬಿಡಲು ನಿರ್ಧರಿಸಿದ ಬೆಲ್‌ ಕೇವಲ ಇಬ್ಬರು ವಿದ್ಯಾರ್ಥಿಗಳನ್ನು ಉಳಿಸಿಕೊಂಡ. ಹುಟ್ಟಿನಿಂದಲೇ ಕಿವುಡನಾಗಿದ್ದ ಆರು-ವರ್ಷ ವಯಸ್ಸಿನ "ಜಾರ್ಜೀ" ಸ್ಯಾಂಡರ್ಸ್ ಹಾಗೂ ೧೫-ವರ್ಷ ವಯಸ್ಸಿನ ಮಾಬೆಲ್‌ ಹಬಾರ್ಡ್ ಇವರೇ ಆ ಇಬ್ಬರು ವಿದ್ಯಾರ್ಥಿಗಳಾಗಿದ್ದರು. ಮುಂದಿನ ಬೆಳವಣಿಗೆಗಳಲ್ಲಿ ಪ್ರತಿ ವಿದ್ಯಾರ್ಥಿಯೂ ಒಂದು ಪ್ರಮುಖ ಪಾತ್ರವನ್ನು ವಹಿಸುವಂತಾಯಿತು. ಜಾರ್ಜ್‌ನ ತಂದೆ ಥಾಮಸ್‌ ಸ್ಯಾಂಡರ್ಸ್‌, ಓರ್ವ ಶ್ರೀಮಂತ ವ್ಯವಹಾರಸ್ಥನಾಗಿದ್ದ. ಸಲೇಮ್‌‌ಗೆ ಹತ್ತಿರದಲ್ಲಿರುವ ಸ್ಥಳವೊಂದರಲ್ಲಿ ಜಾರ್ಜೀಯ ಅಜ್ಜಿಯೊಂದಿಗೆ ತಂಗುವಂತೆ ಅವನು ಬೆಲ್‌ನ ಮುಂದೆ ಒಂದು ಪ್ರಸ್ತಾವವನ್ನಿಟ್ಟ. "ಪ್ರಯೋಗ"ವನ್ನು ಕೈಗೊಳ್ಳಲೆಂದೇ ಸಂಪೂರ್ಣವಾಗಿ ಮೀಸಲಿಡಬಹುದಾದ ಕೋಣೆಯೂ ಸಹ ಅಲ್ಲಿತ್ತು. ಈ ಪ್ರಸ್ತಾವವು ಜಾರ್ಜ್‌ನ ತಾಯಿಯಿಂದ ಮುಂದಿಡಲ್ಪಟ್ಟಿತ್ತಾದರೂ ಹಾಗೂ ಬೆಲ್‌ನ ಭೋಜನಗೃಹದ ಪಕ್ಕದಲ್ಲಿದ್ದ ವಸತಿಗೃಹಕ್ಕೆ ಅವಳ ಮಗ ಹಾಗೂ ಅವನ ದಾದಿಯು ತೆರಳಿದ ನಂತರ ೧೮೭೨ರಲ್ಲಿ ಒಂದು ವರ್ಷದಷ್ಟು ದೀರ್ಘವಾದ ವ್ಯವಸ್ಥೆಯ ನಂತರ ಇದು ಬಂದಿತಾದರೂ, ಶ್ರೀಮಾನ್‌ ಸ್ಯಾಂಡರ್ಸ್‌ ಈ ಪ್ರಸ್ತಾವಕ್ಕೆ ಬೆನ್ನೆಲುಬಾಗಿ ನಿಂತಿದ್ದಾನೆ ಎಂಬುದು ಇದರಿಂದ ಸ್ಪಷ್ಟವಾಗಿತ್ತು. ಉಚಿತವಾದ ಕೋಣೆ ಹಾಗೂ ಊಟದ ವ್ಯವಸ್ಥೆಯನ್ನು ಮಾಡಿಕೊಡುವುದರೊಂದಿಗೆ, ಶಿಕ್ಷಕ ಹಾಗೂ ವಿದ್ಯಾರ್ಥಿ ತಮ್ಮ ಕೆಲಸವನ್ನು ಒಟ್ಟಾಗಿ ಮುಂದುವರಿಸಿಕೊಂಡು ಹೋಗುವುದಕ್ಕಾಗಿ ಈ ವ್ಯವಸ್ಥೆಯನ್ನು ಕಲ್ಪಿಸಲಾಗಿತ್ತು. ಮಾಬೆಲ್‌ ಓರ್ವ ಚುರುಕುಬುದ್ಧಿಯ, ಆಕರ್ಷಕ ಹುಡುಗಿಯಾಗಿದ್ದು ಅವನಿಗಿಂತ ಹತ್ತುವರ್ಷಗಳಷ್ಟು ಕಿರಿಯಳಾಗಿದ್ದರೂ, ಅವಳು ಬೆಲ್‌ನ ವಾತ್ಸಲ್ಯದ ವಿಷಯವಾಗಿ ಮಾರ್ಪಟ್ಟಳು. ತಾನು ಐದು ವರ್ಷ ವಯಸ್ಸಿನವಳಾಗಿರುವಾಗ ಕೆಂಪುಗುಳ್ಳೆಗಳುಳ್ಳ ತೀವ್ರ ಸೋಂಕುಜ್ವರದ ಒಂದು ಸರದಿಯ ನಂತರ ತನ್ನ ಶ್ರವಣಶಕ್ತಿಯನ್ನು ಕಳೆದುಕೊಂಡಿದ್ದ ಅವಳು, ತುಟಿಗಳ ಚಲನೆಯನ್ನು ಗ್ರಹಿಸಿ ಮಾತುಗಳನ್ನು ಅರ್ಥಮಾಡಿಕೊಳ್ಳುವ ಕಲೆಯನ್ನು ಕಲಿತಿದ್ದಳು. ಆದರೆ ಅವಳ ತಂದೆಯಾದ ಗಾರ್ಡಿನರ್‌ ಗ್ರೀನ್‌ ಹಬಾರ್ಡ್, ಬೆಲ್‌ನ ಪೋಷಕ ಹಾಗೂ ವೈಯಕ್ತಿಕ ಸ್ನೇಹಿತನೂ ಆಗಿದ್ದ ಮತ್ತು ಅವಳು ತನ್ನ ಶಿಕ್ಷಕನೊಂದಿಗೇ ನೇರವಾಗಿ ಕೆಲಸ ಮಾಡಬೇಕು ಎಂಬುದು ಅವನ ಬಯಕೆಯಾಗಿತ್ತು.
ಸ್ವಾಮ್ಯದ ಹಕ್ಕುಪತ್ರದ ಕಚೇರಿಯೆಡೆಗಿನ ಓಟ
೧೮೭೫ರಲ್ಲಿ, ಶ್ರವಣಾತ್ಮಕ ತಂತಿ ಸಮಾಚಾರ ವ್ಯವಸ್ಥೆಯೊಂದನ್ನು ಅಭಿವೃದ್ಧಿಪಡಿಸಿದ ಬೆಲ್‌, ಅದಕ್ಕೆ ಸಂಬಂಧಿಸಿದಂತೆ ಒಂದು ಸ್ವಾಮ್ಯದ ಹಕ್ಕುಪತ್ರ ಅರ್ಜಿಯನ್ನು ಕಾಯಿದೆಬದ್ಧ ರೂಪದಲ್ಲಿ ಬರೆದ. U.S. ಲಾಭಗಳನ್ನು ತನ್ನ ಹೂಡಿಕೆದಾರರಾದ ಗಾರ್ಡಿನರ್‌ ಹಬಾರ್ಡ್‌ ಹಾಗೂ ಥಾಮಸ್‌ ಸ್ಯಾಂಡರ್ಸ್‌ರೊಂದಿಗೆ ಹಂಚಿಕೊಳ್ಳಲು ಅವನು ಒಪ್ಪಂದ ಮಾಡಿಕೊಂಡಿದ್ದರಿಂದಾಗಿ, ಬ್ರಿಟನ್‌ನಲ್ಲಿ ಸ್ವಾಮ್ಯದ ಹಕ್ಕುಪತ್ರಕ್ಕೆ ಪ್ರಯತ್ನಿಸಲು ಒಂಟಾರಿಯೊದಲ್ಲಿದ್ದ ಜಾರ್ಜ್‌ ಬ್ರೌನ್‌ ಎಂಬ ತನ್ನ ಓರ್ವ ಸಹವರ್ತಿಗೆ ಬೆಲ್‌ ಕೇಳಿಕೊಂಡ ಹಾಗೂ ಈ ಕುರಿತಾದ ಒಂದು ಅಭಿಪ್ರಾಯವನ್ನು ತನ್ನ ವಕೀಲರು ಬ್ರಿಟನ್ನಿನಿಂದ (ಮುಂಚಿತವಾಗಿ ಬೇರೆಲ್ಲೂ ಸ್ವಾಮ್ಯದ ಹಕ್ಕುಪತ್ರವನ್ನು ಪಡೆಯದ ಆವಿಷ್ಕಾರಗಳಿಗಾಗಿ ಮಾತ್ರವೇ ಸ್ವಾಮ್ಯದ ಹಕ್ಕುಪತ್ರಗಳನ್ನು ಬ್ರಿಟನ್‌ ನೀಡುತ್ತಿತ್ತು) ಸ್ವೀಕರಿಸಿದ ನಂತರವೇ ಅವರು U.S.ನಲ್ಲಿ ಸ್ವಾಮ್ಯದ ಹಕ್ಕುಪತ್ರವೊಂದಕ್ಕೆ ಅರ್ಜಿಸಲ್ಲಿಸುವಂತೆ ಅವರಿಗೆ ಸೂಚನೆ ನೀಡಿದ.
ಕೌಟುಂಬಿಕ ಜೀವನ
ತನ್ನ ಜೀವನದ ಅಂತ್ಯದವರೆಗೆ, ಬೆಲ್‌ ಮತ್ತು ಅವನ ಕುಟುಂಬದ ಸದಸ್ಯರು ಎರಡೂ ಮನೆಗಳ ನಡುವೆ ಪರ್ಯಾಯವಾಗಿ ಬದಲಾಯಿಸುತ್ತಿದ್ದರು. ಆದರೆ, ನಂತರದ ೩೦ ವರ್ಷಗಳಲ್ಲಿ ಬೀನ್‌ ಬ್ರೀಗ್‌ ಮನೆಯು ಒಂದು ಬೇಸಿಗೆಯ ಮನೆಗಿಂತ ಹೆಚ್ಚಿನದೇ ಆಗಿಹೋಯಿತು. ಏಕೆಂದರೆ, ಬೆಲ್‌ ತನ್ನ ಪ್ರಯೋಗಗಳಲ್ಲಿ ತುಂಬಾ ತಲ್ಲೀನನಾಗಿದ್ದರಿಂದ ಅದು ಅವನ ವಾರ್ಷಿಕ ಉಳಿಯುವಿಕೆಗಳನ್ನು ಇನ್ನೂ ದೀರ್ಘಯುತವಾಗಿಸಿದ್ದವು. ಮಾಬೆಲ್‌ ಹಾಗೂ ಅಲೆಕ್‌ ಇಬ್ಬರೂ ಬ್ಯಾಡೆಕ್‌ ಸಮುದಾಯದಲ್ಲಿ ಸೇರಿಹೋಗಿದ್ದರು ಮತ್ತು ಅಲ್ಲಿನ ಹಳ್ಳಿಗರು ಅವರನ್ನು "ತಮ್ಮವರೆಂದೇ" ಪರಿಗಣಿಸಿ ಸ್ವೀಕರಿಸಿದ್ದರು. ೧೯೧೭ರ ಡಿಸೆಂಬರ್‌ ೬ರಂದು ಹ್ಯಾಲಿಫ್ಯಾಕ್ಸ್‌ ಸ್ಫೋಟವು ಸಂಭವಿಸಿದಾಗ, ಬೆಲ್‌ ಕುಟುಂಬದ ಸದಸ್ಯರು ಇನ್ನೂ ಬೀನ್‌ ಬ್ರೀಗ್‌‌ ನಲ್ಲಿನ ಮನೆಯಲ್ಲೇ ಇದ್ದರು. ಹ್ಯಾಲಿಫ್ಯಾಕ್ಸ್ ಸ್ಫೋಟದ ಬಲಿಪಶುಗಳಿಗೆ ನೆರವಾಗುವಲ್ಲಿ ಅಲ್ಲಿನ ಸಮುದಾಯವನ್ನು ಮಾಬೆಲ್‌ ಮತ್ತು ಅಲೆಕ್‌ ಇಬ್ಬರೂ ಕಾರ್ಯಾಚರಣೆಗೆ ಸನ್ನದ್ಧಗೊಳಿಸಿದರು.
ನಂತರದ ಆವಿಷ್ಕಾರಗಳು
ದೂರವಾಣಿಯ ಆವಿಷ್ಕಾರದೊಂದಿಗೆ ಅಲೆಕ್ಸಾಂಡರ್ ಗ್ರಹಾಂ ಬೆಲ್‌ನನ್ನು ಬಹುತೇಕವಾಗಿ ಗುರುತಿಸಲಾಗುತ್ತದೆಯಾದರೂ, ಅವನ ಆಸಕ್ತಿಗಳು ಅತೀವವೆನ್ನುವಂತೆ ವೈವಿಧ್ಯಮಯವಾಗಿದ್ದವು. ಅವನ ಜೀವನಚರಿತ್ರೆಕಾರರಲ್ಲಿ ಒಬ್ಬನಾದ ಚಾರ್ಲೋಟ್‌ ಗ್ರೇ ಎಂಬಾತ ಹೇಳುವ ಪ್ರಕಾರ, ಬೆಲ್‌ನ ಕೆಲಸವು "ವೈಜ್ಞಾನಿಕ ಹಿನ್ನೆಲೆಯಾದ್ಯಂತ ಅನಿಯಂತ್ರಿತವಾಗಿರುವ" ವ್ಯಾಪ್ತಿಯನ್ನು ಹೊಂದಿತ್ತು ಮತ್ತು ಅನೇಕಬಾರಿ ಬ್ರಿಟಾನಿಕಾ ವಿಶ್ವಕೋಶ ವನ್ನು ಅಪಾರ ಆಸಕ್ತಿಯಿಂದ ಓದುತ್ತಾ, ಅದರಲ್ಲಿ ಆಸಕ್ತಿಯ ಹೊಸ ಕ್ಷೇತ್ರಗಳನ್ನು ಹುಡುಕಾಡುತ್ತಾ ಆತ ನಿದ್ರೆಗೆ ಜಾರುತ್ತಿದ್ದ. ಕೇವಲ ಅವನೊಬ್ಬನ ಹೆಸರಿನಲ್ಲೇ ೧೮ ಸ್ವಾಮ್ಯದ ಹಕ್ಕುಪತ್ರಗಳು ಮಂಜೂರು ಮಾಡಲ್ಪಟ್ಟಿರುವುದರ ಮೂಲಕ ಮತ್ತು ತನ್ನ ಸಹಯೋಗಿಗಳೊಂದಿಗೆ ಅವನು ಹಂಚಿಕೊಂಡ ೧೨ ಸ್ವಾಮ್ಯದ ಹಕ್ಕುಪತ್ರಗಳ ಮೂಲಕ, ಬೆಲ್ಲಿಯ ಸೃಜನಶೀಲವಾದ ಅಸಾಧಾರಣ ಪ್ರತಿಭಾಶಕ್ತಿಯ ವ್ಯಾಪ್ತಿಯು ಕೊಂಚಮಟ್ಟಿಗೆ ನಿರೂಪಿಸಲ್ಪಟ್ಟಿದೆ. ಈ ಸ್ವಾಮ್ಯದ ಹಕ್ಕುಪತ್ರಗಳಲ್ಲಿ ದೂರವಾಣಿ ಮತ್ತು ತಂತಿ ಸಮಾಚಾರ ವ್ಯವಸ್ಥೆಗಾಗಿ ನೀಡಲಾದ ೧೪, ದ್ಯುತಿವಾಣಿಗಾಗಿ ನೀಡಲಾದ ನಾಲ್ಕು, ಧ್ವನಿಲೇಖಕ್ಕಾಗಿ ನೀಡಲಾದ ಒಂದು, ಅಂತರಿಕ್ಷದಲ್ಲಿನ ವಾಹನಗಳಿಗಾಗಿರುವ ಐದು, "ಜಲವಿಮಾನಗಳಿಗೆ" ಮೀಸಲಾದ ನಾಲ್ಕು ಹಾಗೂ ಸೆಲೆನಿಯಂ ಕೋಶಗಳಿಗೆ ಸಂಬಂಧಿಸಿದ ಎರಡು ಸ್ವಾಮ್ಯದ ಹಕ್ಕುಪತ್ರಗಳು ಸೇರಿವೆ. ಬೆಲ್‌ನ ಆವಿಷ್ಕಾರಗಳು ಒಂದು ವ್ಯಾಪಕ ಶ್ರೇಣಿಯ ಆಸಕ್ತಿಗಳಲ್ಲಿ ಹಂಚಿಹೋಗಿದ್ದವು ಮತ್ತು ಅವು ಒಳಗೊಂಡಿದ್ದ ವಿಶೇಷತೆಗಳಲ್ಲಿ, ಉಸಿರಾಟದಲ್ಲಿ ನೆರವಾಗುವ ಒಂದು ಲೋಹದ ಕವಚ, ಸಣ್ಣ ಪ್ರಮಾಣದ ಶ್ರವಣದೋಷಗಳನ್ನು ಪತ್ತೆಹಚ್ಚಲು ಬಳಸುವ ಶ್ರವಣಮಾಪಕ, ನೀರ್ಗಲ್ಲ ಬಂಡೆಗಳನ್ನು ಪತ್ತೆಹಚ್ಚಲು ಬಳಸುವ ಒಂದು ಉಪಕರಣ, ಸಮುದ್ರದ ನೀರಿನಿಂದ ಉಪ್ಪನ್ನು ಹೇಗೆ ಬೇರ್ಪಡಿಸುವುದು ಎಂಬುದರ ಕುರಿತಾದ ಕ್ರಮಬದ್ಧವಾದ ಪರೀಕ್ಷೆಗಳು, ಹಾಗೂ ಪರ್ಯಾಯ ಇಂಧನಗಳನ್ನು ಕಂಡುಹಿಡಿಯುವುದರ ಕುರಿತಾದ ಕೆಲಸ ಇವೆಲ್ಲವೂ ಸೇರಿದ್ದವು. ವೈದ್ಯಕೀಯ ಸಂಶೋಧನೆಯಲ್ಲಿ ಬೆಲ್‌ ವ್ಯಾಪಕವಾದ ಕೆಲಸವನ್ನು ಮಾಡಿದ ಹಾಗೂ ಕಿವುಡರಿಗೆ ಮಾತಾಡುವುದನ್ನು ಬೋಧಿಸುವುದಕ್ಕಾಗಿರುವ ಕಾರ್ಯಕೌಶಲಗಳನ್ನು ಅವನು ಆವಿಷ್ಕರಿಸಿದ. ವೋಲ್ಟಾ ಲ್ಯಾಬರೇಟರಿಯಲ್ಲಿ ಅವನು ಕೆಲಸಮಾಡುತ್ತಿದ್ದ ಅವಧಿಯಲ್ಲಿ, ಬೆಲ್‌ ಮತ್ತು ಅವನ ಸಹವರ್ತಿಗಳು ಧ್ವನಿಯನ್ನು ಮರುಸೃಷ್ಟಿಸುವ ಒಂದು ಉಪಾಯ ಅಥವಾ ಸಾಧನವಾಗಿ, ಗ್ರಾಮಫೋನ್‌ ತಟ್ಟೆಯೊಂದರ ಮೇಲೆ ಕಾಂತಕ್ಷೇತ್ರವೊಂದನ್ನು ಅಚ್ಚೊತ್ತುವುದನ್ನು ಪರಿಗಣಿಸಿದ್ದರು. ಈ ಮೂವರು ಸದರಿ ಪರಿಕಲ್ಪನೆಯೊಂದಿಗೆ ಸಂಕ್ಷಿಪ್ತವಾಗಷ್ಟೇ ಪ್ರಯೋಗವನ್ನು ನಡೆಸಿದ್ದರಾದರೂ, ಒಂದು ಕಾರ್ಯಾತ್ಮಕ ಮೂಲಮಾದರಿಯನ್ನು ಅಭಿವೃದ್ಧಿಪಡಿಸಲು ಅವರು ಅಸಮರ್ಥರಾಗಿದ್ದರು. ಒಂದಲ್ಲಾ ಒಂದು ದಿನ ಟೇಪ್‌ ರೆಕಾರ್ಡರ್‌, ಹಾರ್ಡ್‌ ಡಿಸ್ಕ್‌ ಮತ್ತು ಫ್ಲಾಪಿ ಡಿಸ್ಕ್‌ ಡ್ರೈವ್‌ ಹಾಗೂ ಇತರ ಕಾಂತೀಯ ಮಾಧ್ಯಮಗಳಲ್ಲಿ ತನ್ನ ಅನ್ವಯಿಕೆಯನ್ನು ಕಂಡುಕೊಳ್ಳಲಿರುವ ಒಂದು ಮೂಲಭೂತ ತತ್ತ್ವವನ್ನು ತಾವು ಕ್ಷಣದರ್ಶನ ಮಾಡಿರುವುದನ್ನು ಎಂದಿಗೂ ಅರಿಯದ ಅವರು, ಸದರಿ ಪರಿಕಲ್ಪನೆಯನ್ನು ಬಿಟ್ಟುಬಿಟ್ಟರು. ಹವಾ ನಿಯಂತ್ರಣದ ಒಂದು ಹಳೆಯ ಸ್ವರೂಪವನ್ನು ಬೆಲ್‌ನ ಸ್ವಂತ ಮನೆಯಲ್ಲಿ ಬಳಸಲಾಗುತ್ತಿತ್ತು. ಇದರಲ್ಲಿನ ಗಾಳಿರೆಕ್ಕೆಗಳು ಮಂಜುಗೆಡ್ಡೆಯ ದೊಡ್ಡ ತುಂಡಿಗೆ ಅಡ್ಡಲಾಗಿ ಗಾಳಿಯ ಹರಿವುಗಳನ್ನು ಬೀಸುತ್ತಿದ್ದವು. ಇಂಧನದ ಕೊರತೆಗಳು ಹಾಗೂ ಕೈಗಾರಿಕಾ ಮಾಲಿನ್ಯದೊಂದಿಗಿನ ಆಧುನಿಕ ಕಳವಳಗಳನ್ನೂ ಸಹ ಅವನು ನಿರೀಕ್ಷಿಸಿದ್ದ. ಅವನು ನೀಡಿದ ಸಮರ್ಥನೆಯ ಪ್ರಕಾರ, ತೋಟಗಳು ಹಾಗೂ ಕೈಗಾರಿಕೆಗಳ ತ್ಯಾಜ್ಯಪದಾರ್ಥಗಳಿಂದ ಮೀಥೇನ್‌ ಅನಿಲವನ್ನು ಉತ್ಪಾದಿಸಲು ಸಾಧ್ಯವಿತ್ತು. ನೋವಾ ಸ್ಕಾಟಿಯಾದಲ್ಲಿನ ತನ್ನ ಕೆನಡಿಯನ್‌ ಎಸ್ಟೇಟ್‌ನಲ್ಲಿ, ಮಿಶ್ರಗೊಬ್ಬರ ಒದಗಿಸುವ ಶೌಚಾಲಯಗಳು ಹಾಗೂ ವಾತಾವರಣದಿಂದ ನೀರನ್ನು ಹಿಡಿದಿಡುವ ಉಪಕರಣಗಳ ಕುರಿತಾಗಿ ಆತ ಪ್ರಯೋಗಗಳನ್ನು ನಡೆಸಿದ. ಆತನ ಸಾವಿಗೆ ಕೆಲವೇ ದಿನ ಮುಂಚಿತವಾಗಿ ಪ್ರಕಟಿಸಲಾದ ಒಂದು ನಿಯತಕಾಲಿಕದ ಸಂದರ್ಶನದಲ್ಲಿ ಆತ ಮಾತನಾಡುತ್ತಾ, ಮನೆಗಳನ್ನು ಬೆಚ್ಚಗಿರಿಸುವ ದೃಷ್ಟಿಯಿಂದ ಸೌರಫಲಕಗಳನ್ನು ಬಳಸುವ ಸಾಧ್ಯತೆಯ ಕುರಿತು ಆತ ಬೆಳಕು ಚೆಲ್ಲಿದ್ದ.
ಲೋಹ ಪತ್ತೆಕಾರಿ
೧೮೮೧ರಲ್ಲಿ ಲೋಹ ಪತ್ತೆಕಾರಿಯನ್ನು ಆವಿಷ್ಕಾರಿಸಿದ ಕೀರ್ತಿಯೂ ಬೆಲ್‌ಗೆ ದಕ್ಕಿದೆ. U.S. ಅಧ್ಯಕ್ಷ ಜೇಮ್ಸ್‌ ಗ್ಯಾರ್‌ಫೀಲ್ಡ್‌‌‌ನ ದೇಹದಲ್ಲಿ ಹೊಕ್ಕಿದ್ದ ಬಂದೂಕಿನ ಗುಂಡನ್ನು ಪತ್ತೆಹಚ್ಚುವ ಪ್ರಯತ್ನವೊಂದರಲ್ಲಿ ಈ ಉಪಕರಣವು ಕ್ಷಿಪ್ರವಾಗಿ ರೂಪಿಸಲ್ಪಟ್ಟಿತು. ಪರೀಕ್ಷಾರ್ಥ ಕಾರ್ಯಗಳಲ್ಲಿ ಈ ಲೋಹ ಪತ್ತೆಕಾರಿಯು ಲೋಪವಿಲ್ಲದೆ ಕೆಲಸ ಮಾಡಿತಾದರೂ, ಕೊಲೆಗಡುಕನ ಬುಲೆಟ್‌ನ್ನು ಸಂಪೂರ್ಣವಾಗಿ ಕಂಡುಹಿಡಿಯಲು ಅದರಿಂದಾಗಲಿಲ್ಲ. ಏಕೆಂದರೆ, ಅಧ್ಯಕ್ಷನನ್ನು ಲೋಹದ ಚೌಕಟ್ಟಿನ ಹಾಸಿಗೆಯ ಮೇಲೆ ಮಲಗಿಸಲಾಗಿತ್ತಾದ್ದರಿಂದ, ಉಪಕರಣಕ್ಕೆ ಅಡೆತಡೆಯುಂಟಾಗಿ ಅದು ಸ್ಥಾಯೀ ಸ್ಥಿತಿಯನ್ನು ತಲುಪಿತ್ತು. ಈ ಉಪಕರಣದ ಬಗ್ಗೆ ಸಂಶಯ ಮನೋಭಾವವನ್ನು ಹೊಂದಿದ್ದ ಅಧ್ಯಕ್ಷನ ಶಸ್ತ್ರವೈದ್ಯರು, ಲೋಹದ ಸ್ಪ್ರಿಂಗುಗಳಿರದ ಹಾಸಿಗೆಯೊಂದರ ಮೇಲೆ ಅಧ್ಯಕ್ಷನನ್ನು ವರ್ಗಾಯಿಸಬೇಕೆಂಬ ಬೆಲ್‌ನ ಮನವಿಗಳನ್ನು ಉಪೇಕ್ಷಿಸಿದರು. ಇನ್ನೊಂದು ರೀತಿಯಲ್ಲಿ ಹೇಳುವುದಾದರೆ, ತನ್ನ ಮೊದಲ ಪರೀಕ್ಷೆಯಲ್ಲಿ ಬೆಲ್‌ ಒಂದು ಕ್ಷೀಣದನಿಯನ್ನು ಪತ್ತೆಹಚ್ಚಿದ್ದನಾದರೂ, ಸದರಿ ಕಚ್ಚಾ ಉಪಕರಣದಿಂದ ಪತ್ತೆಮಾಡಲು ಸಾಧ್ಯವಾಗದಷ್ಟು ಆಳದಲ್ಲಿ ಆ ಗುಂಡು ಶರೀರದೊಳಗೆ ಸೇರಿಕೊಂಡಿತ್ತು ಎನಿಸುತ್ತದೆ. ಅಮೆರಿಕನ್‌ ಅಸೋಸಿಯೇಷನ್‌ ಫಾರ್‌ ದಿ ಅಡ್ವಾನ್ಸ್‌ಮೆಂಟ್‌ ಆಫ್‌ ಸೈನ್ಸ್‌‌‌‌ನ (AAAS) ಸಮ್ಮುಖದಲ್ಲಿ ೧೮೮೨ರ ಆಗಸ್ಟ್‌‌ನಲ್ಲಿ ಓದಲಾದ ತನ್ನ ಪ್ರಯೋಗಗಳ ಕುರಿತಾದ ಪ್ರಬಂಧವೊಂದರಲ್ಲಿ ಈ ಕುರಿತಾದ ಸಂಪೂರ್ಣ ವಿವರವನ್ನು ಬೆಲ್‌ ನೀಡಿದ್ದ.
ಸುಜನನಶಾಸ್ತ್ರ
ಆ ಕಾಲದ ಅನೇಕ ಪ್ರಮುಖ ಚಿಂತನಾಪರರು ಹಾಗೂ ವಿಜ್ಞಾನಿಗಳ ಜೊತೆಯಲ್ಲಿ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಸುಜನನಶಾಸ್ತ್ರದ ಆಂದೋಲನದೊಂದಿಗೆ ಬೆಲ್‌ ಸಂಬಂಧವನ್ನು ಹೊಂದಿದ್ದ. ೧೮೮೩ರ ನವೆಂಬರ್‌ ೧೩ರಂದು ನ್ಯಾಷನಲ್‌ ಅಕಾಡೆಮಿ ಆಫ್‌ ಸೈನ್ಸಸ್‌‌ಗೆ ಪ್ರಸ್ತುತಪಡಿಸಿದ ಮೆಮ್‌ವಾರ್‌‌ ಅಪಾನ್‌ ದಿ ಫಾರ್ಮೇಷನ್‌ ಆಫ್‌ ಎ ಡೆಫ್‌ ವೆರೈಟಿ ಆಫ್‌ ದಿ ಹ್ಯೂಮನ್‌ ರೇಸ್‌ ಎಂಬ ತನ್ನ ಉಪನ್ಯಾಸದಲ್ಲಿ ಅವನು ಕೆಲವೊಂದು ಅಂಶಗಳನ್ನು ತಿಳಿಸುತ್ತಾ, ಹುಟ್ಟಿನಿಂದಲೇ ಕಿವುಡರಾಗಿರುವ ತಂದೆ-ತಾಯಿಗಳು ಕಿವುಡು ಮಕ್ಕಳಿಗೆ ಜನ್ಮಕೊಡುವ ಸಂಭವ ಹೆಚ್ಚು ಎಂದು ಸೂಚಿಸಿದ ಮತ್ತು ಗಂಡು-ಹೆಣ್ಣುಗಳಿಬ್ಬರೂ ಕಿವುಡರಾಗಿದ್ದಲ್ಲಿ ಅವರು ಮದುವೆಯಾಗಬಾರದು ಎಂಬ ಒಂದು ಕೇವಲ ಪ್ರಾಯೋಗಿಕವಾದ ಅಥವಾ ತಾತ್ಕಾಲಿಕವಾದ ಸೂಚನೆಯನ್ನೂ ನೀಡಿದ. ಆದಾಗ್ಯೂ, ಜಾನುವಾರುಗಳ ತಳಿಸೃಷ್ಟಿಯು ಅವನ ಹವ್ಯಾಸವಾಗಿತ್ತು ಮತ್ತು ಜೀವಶಾಸ್ತ್ರಜ್ಞ ಡೇವಿಡ್‌ ಸ್ಟಾರ್‌ ಜೋರ್ಡಾನ್‌‌ನ ಸುಜನನಶಾಸ್ತ್ರಕ್ಕೆ ಸಂಬಂಧಿಸಿದ ಸಮಿತಿಯಲ್ಲಿ ಅವನು ನೇಮಕಗೊಳ್ಳಲೂ ಈ ಹವ್ಯಾಸವು ಕಾರಣವಾಯಿತು. ಈ ಸಮಿತಿಯು ಅಮೆರಿಕನ್‌ ಬ್ರೀಡರ್ಸ್‌ ಅಸೋಸಿಯೇಷನ್‌‌ನ ಆಶ್ರಯಗಳ ಅಡಿಯಲ್ಲಿತ್ತು. ಈ ಸಮಿತಿಯು ತತ್ತ್ವವನ್ನು ಮನುಷ್ಯರಿಗೆ ನಿಸ್ಸಂದಿಗ್ಧವಾಗಿ ವಿಸ್ತರಿಸಿತು. ೧೯೧೨ರಿಂದ ೧೯೧೮ರವರೆಗೆ ಆತ, ನ್ಯೂಯಾರ್ಕ್‌ನಲ್ಲಿನ ಕೋಲ್ಡ್‌ ಸ್ಪ್ರಿಂಗ್‌ ಹಾರ್ಬರ್‌ ಲ್ಯಾಬರೇಟರಿಯೊಂದಿಗೆ ಸಂಬಂಧ ಹೊಂದಿದ್ದ ಸುಜನನಶಾಸ್ತ್ರ ದಾಖಲಾತಿ ಕಚೇರಿಯನ್ನು ಕುರಿತಾದ ವೈಜ್ಞಾನಿಕ ಸಲಹೆಗಾರರ ಮಂಡಳಿಯ ಸಭಾಪತಿಯಾಗಿದ್ದ ಮತ್ತು ಸಂಬಂಧಿಸಿದ ಸಭೆಗಳಿಗೆ ತಪ್ಪಿಸದೇ ಹಾಜರಾಗುತ್ತಿದ್ದ. ೧೯೨೧ರಲ್ಲಿ, ನ್ಯೂಯಾರ್ಕ್‌ನಲ್ಲಿ ಅಮೆರಿಕನ್‌ ಮ್ಯೂಸಿಯಂ ಆಫ್‌ ನ್ಯಾಚುರಲ್‌ ಹಿಸ್ಟರಿಯ ಆಶ್ರಯಗಳಡಿಯಲ್ಲಿ ಆಯೋಜಿಸಲಾದ ಸುಜನನಶಾಸ್ತ್ರದ ಎರಡನೇ ಅಂತರರಾಷ್ಟ್ರೀಯ ಸಮಾವೇಶದ ಗೌರವ ಅಧ್ಯಕ್ಷನಾಗಿಯೂ ಆತ ಕಾರ್ಯನಿರ್ವಹಿಸಿದ‌. ಬೆಲ್‌ನಿಂದ ಉಲ್ಲೇಖಿಸಲ್ಪಟ್ಟಂತೆ, "ಮಾನವ ಜನಾಂಗದ ಒಂದು ದೋಷಯುಕ್ತ ಪ್ರಭೇದ" ಎಂದು ಪರಿಗಣಿಸಲ್ಪಟ್ಟಿರುವ ಜನರ ಕಡ್ಡಾಯ ಸಂತಾನಶಕ್ತಿಹರಣವನ್ನು ಪ್ರಮಾಣೀಕರಿಸಿದ ಕಾನೂನುಗಳು (ಕೆಲವೊಂದು ಸಂಸ್ಥಾನಗಳಲ್ಲಿ ಯಶಸ್ಸಾದ ಹಿನ್ನೆಲೆಯಲ್ಲಿ) ಅನುಮೋದಿಸಲ್ಪಡಬೇಕು ಎಂದು ಈ ರೀತಿಯ ಸಂಘಟನೆಗಳು ಸಮರ್ಥಿಸಿದವು. ೧೯೩೦ರ ದಶಕದ ಅಂತ್ಯದ ವೇಳೆಗೆ, U.S.ನಲ್ಲಿನ ಸುಮಾರು ಅರ್ಧದಷ್ಟು ಸಂಸ್ಥಾನಗಳು ಸುಜನನಶಾಸ್ತ್ರದ ಕಾನೂನುಗಳನ್ನು ಹೊಂದಿದ್ದವು, ಮತ್ತು ನಾಜಿ ಜರ್ಮನಿಯಲ್ಲಿ ಸುಜನನಶಾಸ್ತ್ರದ ಕಾನೂನುಗಳಿಗೆ ಸಂಬಂಧಿಸಿದಂತೆ ಕ್ಯಾಲಿಫೋರ್ನಿಯಾದ ಕಾನೂನುಗಳನ್ನು ಒಂದು ಮಾದರಿಯಾಗಿ ಬಳಸಲಾಗಿತ್ತು.
ಗೌರವಾರ್ಥವಾಗಿ ನೀಡಿದ ಪದವಿಗಳು
ತನ್ನ ಯೌವನದ ದಿನಗಳಲ್ಲಿ ವಿಶ್ವವಿದ್ಯಾಲಯದ ವ್ಯಾಸಂಗಕ್ರಮವನ್ನು ಸಂಪೂರ್ಣಗೊಳಿಸಲು ಅಸಮರ್ಥನಾಗಿದ್ದ ಅಲೆಕ್ಸಾಂಡರ್ ಗ್ರಹಾಂ ಬೆಲ್‌, ಶೈಕ್ಷಣಿಕ ಸಂಸ್ಥೆಗಳಿಂದ ಹಲವಾರು ಗೌರವಾರ್ಥವಾಗಿ ನೀಡಿದ ಪದವಿಗಳನ್ನು ಸ್ವೀಕರಿಸಿದ. ಆ ಶಿಕ್ಷಣ ಸಂಸ್ಥೆಗಳಲ್ಲಿ ಇವು ಸೇರಿವೆ:
ಮರಣ
ನೋವಾ ಸ್ಕಾಟಿಯಾದ ತನ್ನ ಖಾಸಗಿ ತೋಟವಾದ ಬೀನ್‌ ಬ್ರೀಗ್‌ನಲ್ಲಿ, ೧೯೨೨ರ ಆಗಸ್ಟ್‌‌ ೨ರಂದು, ತನ್ನ ೭೫ನೇ ವಯಸ್ಸಿನಲ್ಲಿ ಮಧುಮೇಹದಿಂದಾಗಿ ಬೆಲ್‌ ಮರಣಹೊಂದಿದ. ಮಾರಕ ರಕ್ತಹೀನತೆಯಿಂದಲೂ ಸಹ ಬೆಲ್‌ ಪೀಡಿತನಾಗಿ ನರಳುತ್ತಿದ್ದ. ಒಂದು ಸುದೀರ್ಘವಾದ ಕಾಯಿಲೆಯ ನಂತರ ತನ್ನ ಗಂಡನನ್ನು ಉಪಚರಿಸುವಾಗ ಮಾಬೆಲ್‌ ಅವನ ಕಿವಿಯಲ್ಲಿ "ನನ್ನನ್ನು ಬಿಟ್ಟುಹೋಗಬೇಡ" ಎಂದು ಪಿಸುಗುಟ್ಟಿದಳು. ಇದಕ್ಕೆ ಉತ್ತರ ನೀಡುವ ವಿಧಾನವಾಗಿ, ಇಲ್ಲ ಎಂಬುದರ ಸಂಕೇತವನ್ನು ರೇಖಿಸಿದ ಬೆಲ್‌, ನಂತರದಲ್ಲಿ ಅಸುನೀಗಿದ. ಬೆಲ್‌ನ ಮರಣದ ನಂತರ, ಅವನ ಅಂತ್ಯಕ್ರಿಯೆಯ ಸಂದರ್ಭದಲ್ಲಿ, "ದೂರದಲ್ಲಿರುವಾಗಲೂ ನೇರ ಸಂಹವನೆಯನ್ನು ಮಾಡಲು ಸಾಧ್ಯವಾಗಿಸಿದ ಉಪಕರಣವೊಂದನ್ನು ಮಾನವಕುಲಕ್ಕೆ ನೀಡಿದ ವ್ಯಕ್ತಿಯೋರ್ವನ ಗೌರವಾರ್ಥವಾಗಿ, ಉತ್ತರ ಅಮೆರಿಕಾ ಖಂಡದ ಪ್ರತಿಯೊಂದು ದೂರವಾಣಿಯನ್ನೂ ಮೌನವಾಗಿರಿಸಲಾಗಿತ್ತು". ಬೆಲ್‌ನ ಮರಣದ ವಿಷಯವನ್ನು ತಿಳಿದ ಕೆನಡಾದ ಪ್ರಧಾನ ಮಂತ್ರಿಯಾದ ಮ್ಯಾಕ್‌ಕೆಂಝೀ ಕಿಂಗ್‌ ಶ್ರೀಮತಿ ಬೆಲ್‌ಳಿಗೆ ಈ ರೀತಿಯ ಕೇಬಲ್‌ ಸಂದೇಶವನ್ನು ಕಳಿಸಿದ: "<tt>ನಿಮ್ಮ ಶ್ರೇಷ್ಠ ಪತಿಯ ಸಾವಿನಿಂದಾಗಿ ವಿಶ್ವಕ್ಕೆ ನಷ್ಟವಾಗಿರುವುದರ ಕುರಿತಾದ ನಮ್ಮ ಅರಿವನ್ನು ಸರ್ಕಾರವು ನಿಮ್ಮೊಂದಿಗೆ ವ್ಯಕ್ತಪಡಿಸುತ್ತದೆ. </tt><tt>ಅವನ ಹೆಸರಿನೊಂದಿಗೆ ಅಮರವಾದ ರೀತಿಯಲ್ಲಿ ಜೋಡಿಸಲ್ಪಟ್ಟಿರುವ ಮಹೋನ್ನತವಾದ ಆವಿಷ್ಕಾರವು ಅದರ ಇತಿಹಾಸದ ಒಂದು ಭಾಗವಾಗಿದೆ ಎಂಬುದು ನಮ್ಮ ದೇಶಕ್ಕೆ ಎಂದೆಂದಿಗೂ ಒಂದು ಹೆಮ್ಮೆಯ ಮೂಲವಾಗಿರುತ್ತದೆ.  </tt><tt>ಕೆನಡಾದ ನಾಗರಿಕರ ಪರವಾಗಿ, ನಮ್ಮ ಒಟ್ಟುಗೂಡಿಸಿದ ಕೃತಜ್ಞತೆ ಹಾಗೂ ಸಹಾನುಭೂತಿಯ ಒಂದು ಅಭಿವ್ಯಕ್ತಿಯನ್ನು ನಾನು ನಿಮಗೆ ತಲುಪಿಸುತ್ತಿದ್ದೇನೆ. </tt>" ತನ್ನ ಜೀವನದ ಕೊನೆಯ ೩೫ ವರ್ಷಗಳ ಅವಧಿಯಲ್ಲಿ ಹೆಚ್ಚಿನ ಅವಧಿಗೆ ಉಳಿದುಕೊಂಡಿದ್ದ, ಬ್ರಾಸ್‌ ಡಿ'ಓರ್‌ ಸರೋವರವನ್ನು ಮೇಲಿನಿಂದ ನೋಡುವಂತಿರುವ ಅವನ ತೋಟದಲ್ಲಿ, ಬೀನ್‌ ಬ್ರೀಗ್‌ ಪರ್ವತದ ತುದಿಯಲ್ಲಿ ಡಾ. ಅಲೆಕ್ಸಾಂಡರ್ ಗ್ರಹಾಂ ಬೆಲ್‌ನನ್ನು ಸಮಾಧಿಮಾಡಲಾಯಿತು. ತನ್ನ ಹೆಂಡತಿ ಮಾಬೆಲ್‌ ಮತ್ತು ತನ್ನ ಇಬ್ಬರು ಹೆಣ್ಣು ಮಕ್ಕಳಾದ ಎಲಿಸಾ ಮೇ ಮತ್ತು ಮಾರಿಯನ್‌ರನ್ನು ಬಿಟ್ಟು ಬೆಲ್‌ ಅಗಲಿಹೋದ.
ಸ್ವಾಮ್ಯದ ಹಕ್ಕುಪತ್ರಗಳು
TIFF ಸ್ವರೂಪದಲ್ಲಿರುವ U.S. ಸ್ವಾಮ್ಯದ ಹಕ್ಕುಪತ್ರದ ಚಿತ್ರಿಕೆಗಳು
ಚಲನಚಿತ್ರ ರೂಪದ ಜೀವನಚರಿತ್ರೆಗಳು
.
ವರ್ಗ:1847ರಲ್ಲಿ ಜನಿಸಿದವರು ವರ್ಗ:1922ರಲ್ಲಿ ಮರಣಿಸಿದವರು ವರ್ಗ:19ನೇ-ಶತಮಾನದ ಸ್ಕಾಟಿಷ್‌ ಜನರು ವರ್ಗ:20ನೇ-ಶತಮಾನದ ಸ್ಕಾಟಿಷ್‌‌ ಜನರು ವರ್ಗ:ಅಲೆಕ್ಸಾಂಡರ್ ಗ್ರಹಾಂ ಬೆಲ್‌ ವರ್ಗ:ಎಡಿನ್‌ಬರ್ಗ್‌ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು ವರ್ಗ:ಯೂನಿವರ್ಸಿಟಿ ಕಾಲೇಜ್‌ ಲಂಡನ್‌‌‌‌‌ನ ಹಳೆಯ ವಿದ್ಯಾರ್ಥಿಗಳು ವರ್ಗ:ಅಮೆರಿಕಾದ ಉದ್ಯಮಿಗಳು ವರ್ಗ:ಅಮೆರಿಕಾದ ಸುಜನನಶಾಸ್ತ್ರಜ್ಞರು ವರ್ಗ:ಅಮೆರಿಕಾದ ಆವಿಷ್ಕಾರಕರು ವರ್ಗ:ಅಮೆರಿಕಾದ ಭೌತವಿಜ್ಞಾನಿಗಳು ವರ್ಗ:ಅಮೆರಿಕಾದ ಏಕಮೂರ್ತಿವಾದಿಗಳು ವರ್ಗ:ಕೆನಡಿಯನ್‌ ಏವಿಯೇಷನ್‌ ಹಾಲ್‌ ಆಫ್‌ ಫೇಮ್‌ನಲ್ಲಿ ದಾಖಲಿಸಲ್ಪಟ್ಟವರು ವರ್ಗ:ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಿಗೆ ವಲಸೆ ಹೋದ ಕೆನಡಿಯನ್ನರು ವರ್ಗ:ಕೆನಡಾದ ಆವಿಷ್ಕಾರಕರು ವರ್ಗ:ಸ್ಕಾಟಿಷ್‌ ಮೂಲದ ಕೆನಡಾದ ಜನರು ವರ್ಗ:IEEE ಎಡಿಸನ್‌ ಪಾರಿತೋಷಕವನ್ನು ಸ್ವೀಕರಿಸಿದವರು ವರ್ಗ:ಲೀಜನ್ ಡಿ'ಆನರ್ ಪ್ರಶಸ್ತಿಯನ್ನು ಸ್ವೀಕರಿಸಿದವರು ವರ್ಗ:ನ್ಯಾಷನಲ್‌ ಜಿಯಾಗ್ರಫಿಕ್‌ ಸೊಸೈಟಿ ವರ್ಗ:ನ್ಯಾಷನಲ್‌ ಇನ್ವೆಂಟರ್ಸ್‌ ಹಾಲ್‌ ಆಫ್‌ ಫೇಮ್‌ನಲ್ಲಿ ಸೇರ್ಪಡೆಯಾದವರು ವರ್ಗ:ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ರಾಷ್ಟ್ರೀಯರನ್ನಾಗಿಸಲ್ಪಟ್ಟ ನಾಗರಿಕರು ವರ್ಗ:ಬ್ರಾಂಟ್‌ಫೋರ್ಡ್‌ನ ಜನರು ವರ್ಗ:ಎಡಿನ್‌ಬರ್ಗ್‌ನ ಜನರು ವರ್ಗ:ಮ್ಯಾಸಚೂಸೆಟ್ಸ್‌‌ನ ಜನರು ವರ್ಗ:ನೋವಾ ಸ್ಕಾಟಿಯಾದ ವಿಕ್ಟೋರಿಯಾ ಪ್ರಾಂತದ ಜನರು ವರ್ಗ:ಸ್ಟರ್ಲಿಂಗ್‌ ಬ್ಯಾಂಕ್‌ನೋಟುಗಳ ಮೇಲೆ ಚಿತ್ರಿಸಲಾಗಿರುವ ಜನರು ವರ್ಗ:ರಾಯಲ್‌ ಹೈಸ್ಕೂಲ್‌ಯ ಹಳೆಯ ವಿದ್ಯಾರ್ಥಿಗಳು ವರ್ಗ:ಸ್ಕಾಟಿಷ್‌ ವ್ಯವಹಾರಸ್ಥರು ವರ್ಗ:ಸ್ಕಾಟಿಷ್‌ ಮೂಲದ ಅಮೆರಿಕಾದ ಜನರು ವರ್ಗ:ಕೆನಡಾಕ್ಕೆ ವಲಸೆ ಬಂದಿರುವ ಸ್ಕಾಟಿಷ್‌ ವಲಸೆಗಾರರು ವರ್ಗ:ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಿಗೆ ವಲಸೆ ಬಂದಿರುವ ಸ್ಕಾಟಿಷ್‌ ವಲಸೆಗಾರರು ವರ್ಗ:ಸ್ಕಾಟಿಷ್‌ ಆವಿಷ್ಕಾರಕರು ವರ್ಗ:ಸ್ಕಾಟಿಷ್‌ ಭೌತವಿಜ್ಞಾನಿಗಳು ವರ್ಗ:ದೂರಸಂಪರ್ಕ ವ್ಯವಸ್ಥೆಗಳ ಇತಿಹಾಸ ವರ್ಗ:ಸ್ಕಾಟಿಷ್‌ ಸೈನ್ಸ್‌ ಹಾಲ್‌ ಆಫ್‌ ಫೇಮ್‌ ವರ್ಗ:ವಿಜ್ಞಾನಿಗಳು
ಭಾರತ ಕ್ರಿಕೆಟ್ ನಿಯಂತ್ರಣ ಮಂಡಳಿ (ಬಿಸಿಸಿಐ)
ಇತಿಹಾಸ
1912 ರಲ್ಲಿ, ಭಾರತದ-ಎಲ್ಲಾ ಕ್ರಿಕೆಟ್ ತಂಡದ ಮೊದಲ ಬಾರಿಗೆ, ಪ್ರಾಯೋಜಿತ ಮತ್ತು ಪಟಿಯಾಲದ ಮಹಾರಾಜನು ನಾಯಕತ್ವ ಇಂಗ್ಲೆಂಡ್ ಭೇಟಿ, ಮತ್ತು ಭಾರತದ ಕಾಲದ ಅತ್ಯುತ್ತಮ ಕ್ರಿಕೆಟಿಗರು ಒಳಗೊಂಡಿತ್ತು. 1926 ರಲ್ಲಿ ಕಲ್ಕತ್ತಾ ಕ್ರಿಕೆಟ್ ಕ್ಲಬ್ ಇಬ್ಬರು ಇಂಪೀರಿಯಲ್ ಕ್ರಿಕೆಟ್ ಕಾನ್ಫರೆನ್ಸ್, ಪ್ರಸ್ತುತ ಅಂತಾರಾಷ್ಟ್ರೀಯ ಕ್ರಿಕೆಟ್ ಮಂಡಳಿ ಗೆ ಹಿಂದಿನ ಸಭೆಗಳನ್ನು ಒಂದೆರಡು ಹಾಜರಾಗಲು ಲಂಡನ್ಗೆ ತೆರಳಿದ. ಭಾರತೀಯ ಕ್ರಿಕೆಟ್ ತಾಂತ್ರಿಕವಾಗಿ ಅಧಿಕೃತ ಪ್ರತಿನಿಧಿ, ಇದು ಲಾರ್ಡ್ ಹ್ಯಾರಿಸ್, ಕಾನ್ಫರೆನ್ಸ್ ಅಧ್ಯಕ್ಷ ಹಾಜರಾಗಲು ಅನುಮತಿ. ಫಲಿತಾಂಶದ ಸಭೆಯಲ್ಲಿ ಆಶಸ್ ಇಂಗ್ಲೆಂಡ್ ನಾಯಕತ್ವ ಮಾಡಿದ ಅರ್ಥರ್ ಗಿಲ್ಲಿಗನ್ಸ್ ನೇತೃತ್ವದ ಭಾರತ ತಂಡದ, ಕಳುಹಿಸಲು ಎಂಸಿಸಿ ನಿರ್ಣಯವಾಗಿತ್ತು. ಹಿಂದೂಗಳು, ಹಾಗೂ ಅಖಿಲ ಭಾರತ ತಂಡ, ಈ ಪ್ರವಾಸದ ಸಂದರ್ಭದಲ್ಲಿ ಪರಿಣಾಮ ಪ್ರದರ್ಶನ.